Ενιαία Ευρώπη ή Ευραραβία; – Γεγονότα στο μικροσκόπιο\n&amp;lt;a href=”http://adserver.adtech.de/adlink/3.0/1444/4590804/0/1825/ADTECH;loc=300;key=key1+key2+key3+key4″ target=”_blank”&amp;gt;&amp;lt;img src=”http://adserver.adtech.de/adserv/3.0/1444/4590804/0/1825/ADTECH;loc=300;key=key1+key2+key3+key4″ border=”0″ width=”620″ height=”40″&amp;gt;&amp;lt;/a&amp;gt;\nΠολλά αναπάντητα ερωτήματα, με σχεδόν αυτονόητες απαντήσεις, προκύπτουν από τις τελευταίες εξελίξεις αλλά και από την στάση της ελληνικής κυβέρνησης στο λεγόμενο “προσφυγικό” πρόβλημα.\n&amp;lt;a href=”http://adserver.adtech.de/adlink/3.0/1370/5924106/0/170/ADTECH;loc=300;key=key1+key2+key3+key4″ target=”_blank”&amp;gt;&amp;lt;img src=”http://adserver.adtech.de/adserv/3.0/1370/5924106/0/170/ADTECH;loc=300;key=key1+key2+key3+key4″ border=”0″ width=”300″ height=”250″&amp;gt;&amp;lt;/a&amp;gt;\nΔεν έχει διευκρινισθεί ακόμη – τουλάχιστον δημόσια – τι ρόλο ακριβώς θα παίξουν οι δυνάμεις του ΝΑΤΟ στην αστυνόμευση των συνόρων. Αν πρόκειται να βοηθήσουν απλά στην καταγραφή των εισερχομένων, κάτι δηλ. σαν την FRONTEX, αυτό θα είναι καταστροφικό για την χώρα. Το μόνο αποτέλεσμα θα είναι να αποκτήσει η Ελλάδα σαν ιδιοκτησία της μερικές εκατοντάδες χιλιάδες μουσουλμάνων μεταναστών. Ρόλος του ΝΑΤΟ θα πρέπει να είναι το ‘σφράγισμα’ των ελληνικών συνόρων – με περιπολίες στα νοητά θαλάσσια σύνορα με την Τουρκία – και η απαγόρευση εισόδου σε αυτά όλων των πλωτών μέσων που τα περνούν και, σκόπιμα βουλιάζοντας, καταστρέφουν τα αποδεικτικά στοιχεία της ταυτότητας των επιβαινόντων. Το ΝΑΤΟ οφείλει να προστατεύει τα σύνορα των κρατών – μελών του. Δεν είναι εκεί για το θεαθήναι και για την καταγραφή προσφυγικών ροών.\nΑφού όσοι εντοπίζονται στη θάλασσα αυτόματα διασώζονται και δίχως αποδεικτικά στοιχεία ταυτότητας γίνεται πραγματικός Γολγοθάς η ταυτοποίηση της εθνικότητάς τους, γιατί να μην πηγαίνουν πλοία στα Τουρκικά παράλια – λιμάνια και να τους παραλαμβάνουν από εκεί; Και να μην πνίγεται έτσι κανένας. Η καταγραφή θα γίνεται τότε με την είσοδο στο πλοίο – με τα έγγραφά τους ανέπαφα – και ευχερώς θα απορρίπτονται όσοι δεν έχουν τις προδιαγραφές εισόδου/ασύλου. Οσοι πλέον θα επιχειρούν να εισέλθουν παράνομα, μέσω θαλάσσης, θα είναι φανερό πως δεν είναι πρόσφυγες και συλλαμβανόμενοι αυτόματα θα επαναπατρίζονται. Η Ελλάδα δεν έχει δικαίωμα διάσωσης εκτός των δικών της χωρικών υδάτων. Οι περιπολίες οφείλουν να είναι επάνω ακριβώς στο θαλάσσιο σύνορο. Που είναι οι συλληφθέντες όλο αυτό τον καιρό διακινητές;\nΚακώς πολλοί ταυτίζουν την προσπάθεια αποφυγής τεράστιων εισροών μουσουλμάνων μεταναστών με ρατσισμό. Το θέμα δεν έχει να κάνει με φυλετικές αντιθέσεις. Κατά κύριο λόγο συνδέεται με διαφορετικές πολιτισμικές επιλογές και αξιακές πεποιθήσεις. Οι μουσουλμάνοι δεν εντάσσονται σε διαφορετικό κοινωνικό ιστό και μακροχρόνια απαιτούν αξιακές μεταβολές της κουλτούρας στην οποία εισέρχονται.\nΗ Ευρωπαική πολιτική της πολυ-πολιτισμικότητας έχει αποδειχθεί αποτυχημένη. Οι εισερχόμενοι θα πρέπει να αποδέχονται ανεπιφύλακτα τις αξίες των κοινωνιών που τους δέχονται. Κι όχι το αντίστροφο. Διαφορετικά θα μιλάμε για πολυεπίπεδες κοινωνίες με αντιμαχόμενες κουλτούρες που θα οδηγήσουν σε αντιπαραθέσεις και συγκρούσεις.\nΟύτε η παρεμπόδιση εισόδου όποιου του γουστάρει στον κυριαρχικό εθνικό χώρο ενός κράτους είναι μέτρο ‘αντιφιλελεύθερο’. Φιλελευθερισμός δεν είναι ‘μπάτε σκύλοι κι αλέστε’. Άλλο είναι η ανοιχτή κοινωνία και η ελεύθερη αγορά κι άλλο η ανεξέλεγκτη κατάργηση συνόρων. Ιδίως για ένα κόσμο που δεν σέβεται τις ατομικές ελευθερίες, πιστεύει στη θεοκρατία και αρνείται την λαική κυριαρχία (αυτή με νόμους επιτρέπει στον λαό να ανατρέπει ακόμη και την κυρίαρχη θρησκεία και ηθική – κάτι ανήκουστο και πρωτοφανές για τον Σαλαφισμό και το Ισλάμ). Εκτός αν η Ευρώπη επιλέγει να αυτοκτονήσει…\nΠρώην Υπουργός Εξωτερικών των ΗΠΑ δεν έκρυψε τον σχετικό της προβληματισμό: “Αν και δεν μπορεί κανείς να ισχυρισθεί πως όλοι οι μουσουλμάνοι είναι τρομοκράτες, εν τούτοις είναι δυστυχώς γεγονός πως σχεδόν όλοι οι τρομοκράτες είναι μουσουλμάνοι”.\nΜε βάση τα λόγια ισλαμιστών ηγετών οι αμφιβολίες διαλύονται. Ενας από τους κορυφαίους ηγέτες της Αιγυπτιακής Ισλαμικής Τζιχάντ, ο Σείχης Αμπντούλ Καντέρ Ιμπν-Αμπντούλ Αζίζ, ξεκαθάρισε: “Η τρομοκρατία αποτελεί μέρος του Ισλάμ, και όποιος το αρνείται είναι Απιστος”.\nΕνώ ο Ιρακινός Σιίτης ιερωμένος Μωχάμεντ Αλούσι προέβαλε την άποψη πως η τρομοκρατία είναι αναπόσπαστο τμήμα της τζιχάντ. Ο Ισλαμιστής ηγέτης του Βόρειου Καυκάσου Σαγίντ Μπουριάτσκι (Αλεξάντρ Τικομίρωφ) παραπέμπει στο ιερό κείμενο ‘χαντίντ’: “Οποιος δεν έχει πολεμήσει , που δεν έχει ξεσηκώσει την ψυχή του για ένοπλη σύγκρουση, έχει εξολοθρευθεί λόγω της υποκρισίας του”. Σύμφωνα με τον Σάμουελ Χάντιγκτον :”οι επικίνδυνες καταστάσεις του μέλλοντος θα προέλθουν από την αλληλεπίδραση Δυτικής υπεροψίας, Ισλαμικής έλλειψης ανοχής του διαφορετικού και Σινικής ορμητικότητας….\nΤο ουσιαστικό πρόβλημα της Δύσης δεν είναι ο Ισλαμικός αρχεγονισμός αλλά το ίδιο το Ισλάμ. Ενας διαφορετικός πολιτισμός του οποίου οι οπαδοί είναι απόλυτα πεπεισμένοι για την ανωτερότητά του αλλά κι εξαγριωμένοι από την έκδηλη κατωτερότητα της ισχύος του”. “Παντού στην περίμετρο του Ισλάμ”, σημειώνει ο Χάντιγκτον, “οι μουσουλμάνοι έχουν προβλήματα ειρηνικής συμβίωσης με τους γείτονές τους”.\nΓιατί συνέχεια αποσιωπάται από ποιά ελληνική κυβέρνηση υπεγράφη η απαράδεκτη και σχεδόν ηλίθια Συμφωνία του Δουβλίνου, σύμφωνα με την οποία από όποιο σημείο της Ευρώπης εισέλθει κάποιος μετανάστης αυτόματα μετατρέπεται σε ‘περιουσιακό στοιχείο’ της χώρας στην οποία πάτησε για πρώτη φορά το πόδι του; Οπου κι αν βρεθεί δηλ. επιστρέφεται στην Ευρωπαική χώρα στην οποία πρωτοεισήλθε. Με την μέθοδο αυτή οι Βόρειες χώρες πουλάνε ‘εκ του ασφαλούς’ τζάμπα ανθρωπισμό, μετατρέποντας την ίδια στιγμή τις χώρες του Νότιου σε αποθήκες τραγικών ανθρώπινων ψυχών…\nΠως η Ευρώπη θα συμβάλει στο κλείσιμο των βόρειων συνόρων μας όταν αυτά δεν ακουμπούν σε χώρες – μέλη της ΕΕ (λχ ΠΓΔΜ) η της Σένγκεν (λχ Βουλγαρία); Αν η Ευρώπη διευκολύνει με χρήματα η αστυνομικές δυνάμεις μιά τέτοια πράξη, θα είναι ανοιχτή εχθρική ενέργεια κατά της χώρας μας. Νομιμοποιώντας την λήψη και δικών μας αντιμέτρων (λχ βέτο σε διάφορες ευρωπαικές αποφάσεις) που θα οδηγήσουν αναπόφευκτα στην διάλυση της Ενωσης.\nΟταν η Ευρώπη καταδικάζει κάθε πρωτοβουλία της Τουρκία για σφράγισμα των συνόρων της προς την Συρία (για ‘ανθρωπιστικούς λόγους’) και ουσιαστικά επιβάλλει την εισροή εκατοντάδων χιλιάδων προσφύγων στα εδάφη της, δεν προετοιμάζει και την στη συνέχεια διαφυγή τους μέσω Ελλάδας προς την Δύση; Ποιά λογική υπάρχει στις πολιτικές αυτές; Πως έχει η Ελλάδα αντιδράσει;\n11. Μπορεί η Ευρώπη να ‘αγοράσει’ την έξοδό της από την κρίση;\nEχει συνηθίσει η Ευρώπη να επιλύει τα προβλήματά της μέσω βιβλιαρίου επιταγών. Την φορά αυτή όμως η κρίση δεν λύνεται με οικονομικά μέσα. Αν η Ευρώπη δεν επιθυμεί να αυτοκτονήσει, μετατρεπόμενη σε Ευραβία, οφείλει να αντιμετωπίσει την εισροή εκατοντάδων χιλιάδων μεταναστών σαν εισβολή που δεν εξαγοράζεται. Πολιτικό είναι το πρόβλημα και μοναχά πολιτικά μπορεί να αντιμετωπισθεί. Ενισχύοντας δηλ. τους εχθρούς του Ισλαμικού Χαλιφάτου (Σιίτες μουσουλμάνους και Κούρδους) ώστε να ξεριζωθεί το Χαλιφάτο από τα εδάφη που σήμερα ελέγχει. Κι’ απομονώνοντας τους φανερούς η κρυφούς του φίλους (Εμιράτα, Σ Αραβία, Σουνιτικές δυνάμεις σε Τουρκία κι αλλού).\nΓιατί οι χιλιάδες των προσφύγων και των μεταναστών (μουσουλμάνων) κινούνται προς την Δύση και όχι προς τις εύπορες χώρες της μουσουλμανικής Αραβίας και Ανατολής; Εμιράτα, Χώρες του Κόλπου και Σ. Αραβία δεν έχουν δεχθεί ούτε έναν (0) πρόσφυγα? Είναι τόσο αθώο όπως εκ πρώτης φαίνεται η κρύβεται κάτι πολύ χειρότερο – όπως η ’εισβολή’ του Ισλάμ στην Δύση (Αλ Χαιτζίρια). Να μην ξεχνάμε πως οι ροές αυξήθηκαν όχι λόγω της κας Χριστοδουλοπούλου (όπως αφελώς λέγεται) αλλά επειδή ο Ελ Μπακρ Μπαγκντατί , ηγέτης του Ισλαμικού Χαλιφάτου, τον Φεβρουάριο του 2015 ανήγγειλε πως μέσα στους επόμενους δύο μήνες θα πλημμύριζε (το Χαλιφάτο) την Ευρώπη με εκατοντάδες χιλιάδες προσφύγων με στόχο την υπονόμευση της Ευρώπης εκ των ένδον.


Μήπως είστε εργασιομανής και η δουλειά σας είναι όλη σας η ζωή; Αυτά είναι τα σημάδια – tvtv.gr\nΜήπως είστε εργασιομανής και η δουλειά σας είναι όλη σας η ζωή; Αυτά είναι τα σημάδια\n20/12/2014 tvtv.gr Highligts, Επιστημη, Επιστημη,Τεχνολογια 0\nΟ εθισμός στην εργασία είναι εθισμός όπως και οι άλλοι, με τη μόνη διαφορά ότι είναι κοινωνικά αποδεκτός.\nΩστόσο, οι αρνητικές συνέπειες μπορεί να είναι σοβαρές, όπως σε άλλους εθισμούς, καθώς ο εθισμός στην εργασία επηρεάζει αρνητικά την υγεία του ανθρώπου, την κοινωνική του ζωή και τις σχέσεις με τους αγαπημένους του.\nΔείτε 6 σημάδια συμπεριφοράς εθισμού στην εργασία. Αν αναγνωρίζετε τις τάσεις σε εσάς ή σε κάποιον αγαπημένο προσέξτε τα εξής.\nΔεν παραδέχεστε ότι είστε εξαρτημένοι από τη δουλειά\nΌπως και άλλοι άνθρωποι που υποφέρουν από εθισμούς, οι εθισμένοι στη δουλειά αντιστέκονται να μιλούν για τις τάσεις τους και προσπαθούν να τις εκλογικεύσουν ή να ξεφύγουν από τη συζήτηση.\nΠολλοί άνθρωποι εθισμένοι στη δουλειά θα δικαιολογήσουν τη συμπεριφορά τους λέγοντας ότι δουλεύουν τόσο επειδή πρέπει-όχι επειδή το θέλουν. Αλλά αυτός είναι μηχανισμός άμυνας. Οι εθισμένοι στη δουλειά κάτι φοβούνται. Ο φόβος συχνά αφορά την απώλεια της εργασίας ή την έλλειψη οικονομικής ασφάλειας, αλλά μπορεί να είναι και κάτι πιο προσωπικό.\nΥποφέρετε από χαμηλή αυτοεκτίμηση και η δουλειά είναι ο τρόπος να αισθάνεστε καλύτερα\nΣυχνά η δουλειά αποτελεί διαφυγή από ένα πρόβλημα αυτοεκτίμησης που οι εθισμένοι δεν γνωρίζουν ότι υπάρχει. Λαμβάνουν τη σημασία και την κοινωνική αποδοχή από τη δουλειά. Είναι φυσιλογικό να αποτελεί η δουλειά μια από τις πηγές ευτυχίας και αυτοπεποίθησης αλλά δεν θα πρέπει να είναι η μόνη.\nΔεν είστε ευτυχισμένοι στο σπίτι\nΟι εθισμένοι στην εργασία αφιερώνονται στη δουλειά για να δραπετεύσουν από τη μίζερη ζωή στο σπίτι. Μπορεί να πρόκειται για φαύλο κύκλο δυστυχίας και στα 2 μέρη-αλλά η δουλειά παραμένει διαφυγή.\nΔεν έχετε εξοικειωθεί με την ισορροπία και την εγκράτεια\nΣε ορισμένες περιπτώσεις οι εθισμένοι στη δουλειά μπορεί να αγαπούν αυτό που κάνουν περισσότερο από όσο αγαπούν κάτι άλλο. Δεν ξέρουν πώς να φέρουν ισορροπία στη ζωή τους αντιστεκόμενοι στο συνεχή εξαναγκασμό να δουλεύουν.\nΔεν ξέρετε ποιοι είστε εκτός δουλειάς\nΟι εθισμένοι στη δουλειά ταυτίζονται με όλη τους την καρδιά με τη δουλειά τους. Η ταυτότητά τους είναι η εργασία τους. Όχι, δεν μπορείτε να λύσετε τα προβλήματα των γονέων σας (ή άλλων εκτός από τα δικά σας) αλλά η αναγνώρισή τους είναι το πρώτο βήμα.\nΑπόψε το τμήμα της Φιλαρμονικής Ορχήστρας Λουτρακίου κάνει μαγικά και τα φετινά Χριστούγεννα !


Εισαγωγή των χαρτονομισμάτων και κερμάτων ευρώ: Ένας χρόνος μετά\nΗ Ευρωπαϊκή Επιτροπή προχωρεί σε απολογισμό έναν χρόνο μετά την κυκλοφορία των κερμάτων και χαρτονομισμάτων του ευρώ την 1 Ιανουαρίου 2002, με παράλληλη εξέταση των πρακτικών πτυχών της θέσης σε κυκλοφορία του ευρώ, των αντιδράσεων των πολιτών, του πληθωρισμού και της χρήσης του ενιαίου νομίσματος εκτός των ορίων της ευρωζώνης.\nΑνακοίνωση της Επιτροπής «Η εισαγωγή των χαρτονομισμάτων και κερμάτων ευρώ: ένας χρόνος μετά» [COM(2002) 747 τελικό - Επίσημη Εφημερίδα C 36, 15.02.2003].\nΉδη από τον πρώτο χρόνο της ύπαρξής του υπό τη μορφή κερμάτων και χαρτονομισμάτων, το ευρώ έγινε γρήγορα αναπόσπαστο στοιχείο της καθημερινής ζωής των ευρωπαίων πολιτών, οι περισσότεροι εκ των οποίων δηλώνουν ευτυχείς που έχουν το ευρώ ως νόμισμα. Μόνο ένας πολίτης στους πέντε δηλώνει ότι εξακολουθεί να αντιμετωπίζει δυσκολίες.\nΧΑΡΤΟΝΟΜΙΣΜΑΤΑ ΚΑΙ ΚΕΡΜΑΤΑ ΣΕ ΚΥΚΛΟΦΟΡΙΑ\nΧαρτονομίσματα. Στις αρχές Ιανουαρίου του 2002, οι κεντρικές τράπεζες της ευρωζώνης έθεσαν σε κυκλοφορία 7,8 δισεκατομμύρια χαρτονομίσματα ευρώ. Στη συνέχεια, η ποσότητα αυτή υποχώρησε, για να αυξηθεί ακολούθως και να φθάσει τα 7,42 δισ. χαρτονομίσματα τον Οκτώβριο. Η συνολική αξία των κυκλοφορούντων χαρτονομισμάτων έχει φθάσει το ποσό των 320,9 δισ. ευρώ, που αντιστοιχεί στο 4,5% του ΑΕΠ της ευρωζώνης.\nΤο χαρτονόμισμα των 50 ευρώ είναι το πλέον σύνηθες, τόσο σε αριθμό όσο και σε συνολική αξία. Αντιπροσωπεύει το ένα τρίτο της συνολικής αξίας σε κυκλοφορία. Σε ορισμένα κράτη μέλη έγιναν δημόσιες συζητήσεις σχετικά με τη σκοπιμότητα καθιέρωσης χαρτονομισμάτων του ενός και των δύο ευρώ, προς συμπλήρωση ή αντικατάσταση των κερμάτων του ενός και των δύο ευρώ, αλλά σύμφωνα με τις δημοσκοπήσεις το 83,7% των πολιτών θεωρεί ότι κυκλοφορεί ο ενδεδειγμένος αριθμός ονομαστικών αξιών όσον αφορά τα χαρτονομίσματα (Ευρωβαρόμετρο του Νοεμβρίου 2002).\nΚέρματα. Στις αρχές Ιανουαρίου 2002, οι κεντρικές τράπεζες της ευρωζώνης έθεσαν σε κυκλοφορία 40,4 δισ. κέρματα. Η ποσότητα αυτή μειώθηκε από τα μέσα Ιανουαρίου και διαμορφώθηκε στα 38,2 δισ. στα τέλη Οκτωβρίου. Σε αξία, αντιστοιχεί στο ποσό των 11,9 δισ. ευρώ. Ο αριθμός κερμάτων ανά κάτοικο διαφέρει σημαντικά από το ένα κράτος μέλος στο άλλο, ανάλογα με τις διάφορες εθνικές συνήθειες πληρωμής.\nΣε ορισμένα κράτη μέλη διεξήχθησαν δημόσιες συζητήσεις για τη χρησιμότητα των κερμάτων μικρής αξίας, ιδίως για τα κέρματα του ενός και των δύο λεπτών. Στη Φινλανδία, ένας νόμος προβλέπει την στρογγυλοποίηση των πληρωμών με μετρητά ευρώ στο πλησιέστερο πολλαπλάσιο των 5 λεπτών, με αποτέλεσμα να είναι περιορισμένη η παραγωγή και η χρήση των κερμάτων του ενός και των δύο λεπτών. Σύμφωνα με το Ευρωβαρόμετρο, το 53,5% του πληθυσμού της ευρωζώνης θεωρεί ότι κυκλοφορεί ο ενδεδειγμένος αριθμός ονομαστικών αξιών όσον αφορά τα κέρματα. Τα κέρματα μικρής αξίας έπαιξαν επίσης σημαντικό ρόλο για την ορθή μετατροπή των εθνικών νομισμάτων.\nΔιασυνοριακές ροές σε ευρώ. Η «μετανάστευση» των κερμάτων και των χαρτονομισμάτων του ευρώ οφείλεται στις μετακινήσεις των πολιτών, στις διασυνοριακές αγορές και στις εργασίες αναδιανομής μεταξύ εθνικών κεντρικών τραπεζών, εμπορικών τραπεζών και εμπόρων. Η ανάμειξη των κερμάτων και των χαρτονομισμάτων (η προέλευση των χαρτονομισμάτων μπορεί να διαπιστωθεί με βάση τον αύξοντα αριθμό τους) θα αυξηθεί με την πάροδο του χρόνου και πιθανώς να φτάσει σε ένα επίπεδο ισορροπίας, αλλά η ταχύτητα αυτής της διαδικασίας ανάμειξης είναι ακόμη άγνωστη. Καταγράφονται ήδη ορισμένες τάσεις: Υπάρχουν ενδείξεις ότι τα κέρματα διαφορετικών ονομαστικών αξιών ανακατεύονται με διαφορετικούς ρυθμούς και ότι τα κέρματα μεγάλης αξίας τείνουν να μεταναστεύουν περισσότερο. Ο αριθμός των «αλλοδαπών» κερμάτων ποικίλλει ανάλογα με τον τόπο, π.χ. μεταξύ αστικών και αγροτικών περιοχών ή στις παραμεθόριες περιοχές.\nΣυλλεκτικά κέρματα. Τα κράτη μέλη έχουν διατηρήσει το δικαίωμα να παράγουν συλλεκτικά κέρματα, τα οποία συχνά είναι από πολύτιμα μέταλλα, έχουν ονομαστική αξία σε ευρώ (αξία όψεως) και θεωρούνται νόμιμο χρήμα. Σε αντίθεση με τα κυκλοφορούντα κέρματα του ευρώ, τα συλλεκτικά κέρματα θεωρούνται νόμιμο χρήμα μόνο στο κράτος μέλος στο οποίο έχουν εκδοθεί. Οι τεχνικές προδιαγραφές των συλλεκτικών αυτών κερμάτων πρέπει να διαφέρουν από τα χαρακτηριστικά των κυκλοφορούντων «συνηθισμένων» κερμάτων. Στα τέλη του 2002, είχαν ήδη εκδοθεί 80 συλλεκτικά κέρματα με αξία όψεως σε ευρώ· η ονομαστική τους αξία κυμαίνεται από τα 25 λεπτά στα 400 ευρώ.\nΜετάλλια. Επίσης υπάρχουν μετάλλια, τα οποία δεν αποτελούν νόμιμο χρήμα. Για να αποφευχθεί οποιαδήποτε σύγχυση, τα μετάλλια δεν πρέπει να εκδίδονται σε ευρώ, ούτε να φέρουν το σύμβολο «ευρώ» ή οποιαδήποτε άλλη παράσταση παρεμφερή με εκείνη των κυκλοφορούντων κερμάτων ευρώ.\nΑναμνηστικά κέρματα. Τα κράτη μέλη μπορούν επίσης να εκδίδουν αναμνηστικά κέρματα σε ευρώ, τα οποία αποτελούν νόμιμο χρήμα στο σύνολο της ευρωζώνης. Τα τεχνικά τους χαρακτηριστικά, οι διαστάσεις και οι ονομαστικές τους αξίες πρέπει να ανταποκρίνονται στα αντίστοιχα γνωρίσματα των κυκλοφορούντων κερμάτων. Η παράσταση της εθνικής όψης μπορεί, επί παραδείγματι, να αναπαριστά ένα ιδιαίτερο γεγονός της ιστορίας του εκάστοτε κράτους μέλους. Για να μπορέσουν οι πολίτες να εξοικειωθούν με το νέο τους νόμισμα και να αποφευχθεί οποιαδήποτε σύγχυση, τα κράτη μέλη συμφώνησαν να μην εκδώσουν αναμνηστικά κέρματα κατά τη διάρκεια των πρώτων ετών από την εισαγωγή των χαρτονομισμάτων και των κερμάτων του ευρώ.\nΧρήση του νικελίου. Τα κέρματα του ενός και των δύο ευρώ εξακολουθούν να περιέχουν μικρή ποσότητα νικελίου, αλλά το 85% των κυκλοφορούντων κερμάτων δεν περιέχει καθόλου νικέλιο, πράγμα που αποτελεί μεγάλη βελτίωση σε σύγκριση με τα εθνικά νομίσματα. Το νικέλιο χρησιμοποιείται για λόγους ασφαλείας, ιδίως στο εσωτερικό του κέρματος, για να καθιστά δυσκολότερη την παραχάραξη και να διασφαλίζει την πιο αξιόπιστη αναγνώριση των κερμάτων στα αυτόματα μηχανήματα πώλησης. Σε σύγκριση με τα παλαιά εθνικά νομίσματα, τα κέρματα του ενός και των δύο ευρώ απελευθερώνουν περίπου το μισό μόνο νικέλιο.\nΠαραχάραξη. Η Επιτροπή και τα κράτη μέλη δημιούργησαν δίκτυο οργανισμών για την καταπολέμηση της παραχάραξης. Η Ευρωπαϊκή Κεντρική Τράπεζα (ΕΚΤ) και η Ευρωπόλ συμβάλλουν στη λειτουργία του. Η παραχάραξη του ευρώ παρέμεινε σε επίπεδο σαφώς χαμηλότερο από αυτό που ίσχυε για τα παλαιά εθνικά νομίσματα, και τούτο χάρη στα προηγμένα χαρακτηριστικά ασφαλείας των χαρτονομισμάτων και των κερμάτων. Για το πρώτο εξάμηνο του 2002, η ΕΚΤ κατέγραψε μόνο ένα 7% των περιπτώσεων παραχάραξης που είχαν καταγραφεί κατά την ίδια περίοδο του 2001. Στην περίπτωση των κερμάτων, τα κρούσματα παραχάραξης είναι αμελητέα.\nΟ ΠΟΛΙΤΗΣ ΚΑΙ ΤΟ ΕΥΡΩ\nΥπολογισμοί σε ευρώ. Σύμφωνα με το Ευρωβαρόμετρο, το 51,5% των κατοίκων της ευρωζώνης θεωρούν ότι δεν αντιμετωπίζουν καμία δυσκολία με τη χρήση του ευρώ. Οι σχετικοί αριθμοί κυμαίνονται, από 71,7% στην Ιρλανδία έως 36,5% στη Γαλλία. Το 42,2% των ατόμων που ερωτήθηκαν υπολογίζουν τις περισσότερες φορές σε ευρώ κατά την πραγματοποίηση αγορών. Μόνο για τις σπάνιες αγορές (οικίας ή αυτοκινήτου) ο υπολογισμός γίνεται ακόμη τις περισσότερες φορές με βάση το παλαιό εθνικό νόμισμα.\nΔιπλή αναγραφή των τιμών. Η διπλή αναγραφή των τιμών διευκόλυνε τη μετάβαση στο ευρώ. Σύμφωνα με το Ευρωβαρόμετρο, μια ισχνή πλειοψηφία των ερωτηθέντων (50,6%) δήλωσε ότι δεν επιθυμεί πλέον τη διπλή αναγραφή των τιμών από τους καταστηματάρχες. Η συνέχιση της πρακτικής αυτής παρουσιάζει συγχρόνως πλεονεκτήματα και μειονεκτήματα. Από τη μία πλευρά, βοηθά την προσαρμογή στο νέο νόμισμα, αλλά από την άλλη καθυστερεί τη νοητική μετάβαση του πληθυσμού στο ευρώ. Για τον λόγο αυτό, η Επιτροπή συνιστά να παύσει σταδιακά η διπλή αναγραφή των τιμών, με καταληκτική ημερομηνία τις 30 Ιουνίου 2003, ακόμη και για τα αποσπάσματα των τραπεζικών λογαριασμών.\nΓενική ικανοποίηση. Το 49,7% των πολιτών της ευρωζώνης δηλώνει μάλλον ή πολύ ικανοποιημένο με το γεγονός ότι απέκτησε ως νόμισμα το ευρώ. Αντιθέτως, το 38,7% δηλώνει ότι είναι μάλλον ή πολύ δυσαρεστημένο. Τα σχετικά ποσοστά διαφέρουν έντονα από το ένα κράτος μέλος στο άλλο, κυμαινόμενα από ένα ποσοστό ικανοποίησης 84,2% στο Λουξεμβούργο μέχρι ένα ποσοστό ικανοποίησης 27,8% στη Γερμανία. Πάνω από τα δύο τρίτα των πολιτών της ευρωζώνης μεταχειρίζονται με ευκολία τα διάφορα κέρματα του ευρώ. Μία συντριπτική πλειοψηφία (92,6%) δηλώνει ότι δεν συναντά καμία δυσκολία με τις διαφορετικές εθνικές όψεις των κερμάτων, τις οποίες μάλιστα θεωρούν ως μία καλοδεχούμενη εκδήλωση ποικιλομορφίας. Εξάλλου, το 92,8% δηλώνει ότι μεταχειρίζεται με ευκολία τα διάφορα χαρτονομίσματα του ευρώ.\nΔιασυνοριακό εμπόριο και διαφάνεια των τιμών. Η εισαγωγή των κερμάτων και των χαρτονομισμάτων του ευρώ ενισχύει την ενοποίηση των αγορών στην Ευρωπαϊκή Ένωση (ΕΕ), καταργώντας το νομισματικό κίνδυνο, μειώνοντας το κόστος των συναλλαγών, αλλά και εξαλείφοντας έναν ψυχολογισμό φραγμό για το διασυνοριακό εμπόριο και ενισχύοντας τη διαφάνεια των τιμών. Από τότε που έγινε η μετάβαση στο ευρώ, το 12% των ευρωπαίων καταναλωτών ενδιαφέρονται περισσότερο για την αγορά αγαθών σε άλλα κράτη μέλη της ΕΕ. Η στάση των επιχειρήσεων εξελίχθηκε κατά τρόπο ακόμη πιο ανάγλυφο: το 32% κατά μέσον όρο των κοινοτικών επιχειρήσεων δηλώνουν ότι ενδιαφέρονται τώρα περισσότερο για την πώληση των προϊόντων τους στο εξωτερικό.\nΗ ΕΠΙΠΤΩΣΗ ΣΤΟΝ ΠΛΗΘΩΡΙΣΜΟ ΑΠΟ ΤΗ ΜΕΤΑΒΑΣΗ ΣΤΟ ΕΥΡΩ\nΜεσομακροπρόθεσμες επιπτώσεις. Η εισαγωγή του ευρώ θα οδηγήσει σε πτώση των τιμών μεσομακροπρόθεσμα. Η επίδραση αυτή είναι συνέπεια της ευχερέστερης σύγκρισης των τιμών στο σύνολο της ευρωζώνης, της καλύτερης λειτουργίας της εσωτερικής αγοράς και ενός ανταγωνιστικότερου περιβάλλοντος, το οποίο πρόκειται να επαυξήσει την οικονομική αποτελεσματικότητα. Όλα αυτά αναμένεται να μεταφρασθούν σε μείωση των τιμών καταναλωτή.\nΕξέλιξη των τιμών καταναλωτή. Τον Ιανουάριο 2002, όταν τέθηκαν σε κυκλοφορία τα χαρτονομίσματα και κέρματα του ευρώ, ο συνολικός πληθωρισμός βάσει του εναρμονισμένου δείκτη τιμών καταναλωτή (ΕνΔΤΚ) σημείωσε αισθητή άνοδο, και από 2% τον Δεκέμβριο ανέβηκε στο 2,7% τον Ιανουάριο. Στη συνέχεια, ο πληθωρισμός έπεσε στο 1,8% τον Ιούνιο, δηλαδή στο χαμηλότερο επίπεδο των τελευταίων δυόμισι ετών.\nΠιθανές επιπτώσεις στον πληθωρισμό από τη μετάβαση στο ευρώ. Τρεις φορές, η Eurostat δημοσίευσε εκτιμήσεις για τις επιπτώσεις στον πληθωρισμό από τη μετάβαση στο «χειροπιαστό» ευρώ. Το μεγαλύτερο μέρος του παρατηρηθέντος πληθωρισμού οφείλεται σε παράγοντες που δεν συνδέονται με το ευρώ, όπως η συνήθης πορεία του πληθωρισμού, οι κακές καιρικές συνθήκες, που επηρέασαν τις τιμές των οπωροκηπευτικών, οι αυξημένες ενεργειακές τιμές και η αύξηση των διοικητικά καθοριζόμενων τιμών και των φόρων. Σύμφωνα με τις παραπάνω μελέτες, ο πληθωρισμός που μπορεί να αποδοθεί στην έλευση του ευρώ κυμαίνεται μεταξύ 0% και 0,2%.\nΠάντως, στις μελέτες υπογραμμίζεται ότι υπήρξε σημαντική αύξηση των τιμών στον τομέα των υπηρεσιών (ξενοδοχεία, επιδιορθώσεις, υπηρεσίες κομμωτικής, κ.λπ.). Για παράδειγμα, οι αυξήσεις των τιμών που καταγράφτηκαν στον κλάδο των καφενείων και των εστιατορίων ισοδυναμούν με αύξηση 4,3% μέσα σε ένα έτος.\nΠραγματικός και υποκειμενικός πληθωρισμός. Πολλοί καταναλωτές συνδέουν τη μετάβαση στο ευρώ με γενικευμένες αυξήσεις των τιμών. Σύμφωνα με έρευνα του Ευρωβαρόμετρου που πραγματοποιήθηκε το Νοέμβριο του 2002, το 84,4% των ερωτηθέντων θεωρεί ότι οι τιμές στρογγυλοποιήθηκαν εις βάρος του καταναλωτή, ενώ το 10,9% εκφράζει την άποψη ότι οι μετατροπές προς τα πάνω εξισορροπήθηκαν από τις μετατροπές και προς τα κάτω. Υπάρχουν διάφορες εξηγήσεις για την απόκλιση αυτή μεταξύ πραγματικού και υποκειμενικού πληθωρισμού.\nΟ πρώτος λόγος είναι ότι οι καταναλωτές σχηματίζουν προσωπική αντίληψη για τον πληθωρισμό βασιζόμενοι στα συχνότερα αγοραζόμενα αγαθά και υπηρεσίες (π.χ. καφενεία και εστιατόρια, επιδιορθώσεις, υπηρεσίες κομμωτικής, εφημερίδες, κ.ο.κ.) και ότι πρόκειται ακριβώς για τα αγαθά και τις υπηρεσίες για τα οποία παρατηρήθηκαν ασυνήθιστες αυξήσεις κατά τη μετάβαση στο ευρώ. Για κάποια άλλα προϊόντα και υπηρεσίες οι αυξήσεις των τιμών υπήρξαν λιγότερο σημαντικές ή ακόμη παρατηρήθηκαν και μειώσεις των τιμών (ηλεκτρονικοί υπολογιστές, φωτογραφικές μηχανές, κ.λπ.). Σε έναν δείκτη τόσο περιεκτικό όπως ο ΕνΔΤΚ είναι δυνατό να υπάρξει αλληλοεξουδετέρωση μεταξύ των υπόψη αυξομειώσεων.\nΈνας δεύτερος λόγος που εξηγεί την απόκλιση συνίσταται ενδεχομένως στο ονομαζόμενο «κόστος αλλαγής τιμών». Πρόκειται για τα έξοδα που συνεπάγεται η αλλαγή των τιμών και τα οποία ενδέχεται να παρακίνησαν ένα ασυνήθιστα υψηλό αριθμό επιχειρήσεων να αλλάξουν τις τιμές με την ευκαιρία της αλλαγής του έτους. Εάν υποτεθεί ότι οι αναπροσαρμογές αυτές προκάλεσαν πράγματι στρογγυλοποιήσεις προς τα πάνω και αφορούσαν προϊόντα με βάση τα οποία οι καταναλωτές σχηματίζουν την άποψή τους για την άνοδο των τιμών, τότε είναι εύλογη η απόκλιση μεταξύ πραγματικού και υποκειμενικού πληθωρισμού.\nΑΝΑΣΚΟΠΗΣΗ ΑΝΑ ΤΟΜΕΑ\nΤραπεζικός τομέας. Υπάρχουν ενδείξεις ότι η εισαγωγή του ευρώ μετέβαλε ελαφρά τη συμπεριφορά των πελατών όσον αφορά την επιλογή του μέσου πληρωμής. Με βάση τα διαθέσιμα στατιστικά δεδομένα, οι πληρωμές με πιστωτική ή χρεωστική κάρτα και με «ηλεκτρονικό πορτοφόλι» σημείωσαν αισθητή αύξηση κατά το 2002. Είναι αδύνατο να οριοθετηθεί με σαφήνεια η επίδραση του ευρώ στη γενικευμένη επέκταση της χρήσης των συγκεκριμένων μέσων πληρωμής που καταγράφτηκε τα τελευταία χρόνια. Η κατάργηση του συστήματος Eurocheque συνέβαλε στις προαναφερθείσες εξελίξεις.\nΣε ό,τι αφορά την ανάληψη μετρητών από αυτόματες ταμειακές μηχανές (ΑΤΜ), τα ποσά των αναλήψεων αυξήθηκαν σε πολλές χώρες. Η εξέλιξη αυτή αποδίδεται στις νέες ονομαστικές αξίες των χαρτονομισμάτων και στις συνέπειες των στρογγυλοποιήσεων.\nΠροκειμένου για τις αναλήψεις που πραγματοποιούνται στο εξωτερικό, η κατάσταση ποικίλλει. Σε ορισμένα κράτη μέλη παρατηρείται αύξηση των συναλλαγών αυτού του είδους, ενώ σε άλλα τα σχετικά ποσά μειώνονται. Το στοιχείο αυτό μπορεί να αποδοθεί στο ότι η νομισματική ένωση παρέχει στους πολίτες τη δυνατότητα να πάρουν μαζί τους μετρητά σε ευρώ. Επιπλέον, από την 1η Ιουλίου 2002 ένας κοινοτικός κανονισμός σχετικά με τις διασυνοριακές πληρωμές καθιστά υποχρεωτικό τον καταλογισμό για τις διασυνοριακές αναλήψεις των ίδιων εξόδων που χρεώνονται και για τις αναλήψεις εσωτερικού.\nΣε ό,τι αφορά τη διπλή αναγραφή των ποσών, ιδίως για τα αποσπάσματα των τραπεζικών λογαριασμών, μεγάλος αριθμός τραπεζών συνέχισε την πρακτική αυτή κατά το 2002 και σκοπεύει να ακολουθήσει την ίδια τακτική και κατά το 2003.\nΛιανικό εμπόριο. Το λιανικό εμπόριο διαδραμάτισε σημαντικό ρόλο κατά τη μετάβαση στο ευρώ, τόσο για τη διανομή του χειροπιαστού ευρώ όσο και για την απόσυρση των παλαιών εθνικών νομισμάτων. Η διπλή αναγραφή των τιμών διευκόλυνε τη μετάβαση στο νέο νόμισμα, και πολλοί λιανέμποροι αποφάσισαν να διατηρήσουν την υπηρεσία αυτή καθ' όλη τη διάρκεια του έτους 2002.\nΟ τομέας των χρηματαποστολών. Οι εταιρείες χρηματαποστολών συνέβαλαν ουσιαστικά στη μετάβαση στο ευρώ. Εξακολουθούν να υπάρχουν δυσκολίες όσον αφορά τη μεταφορά κεφαλαίων από τη μία χώρα στην άλλη, δεδομένου ότι το σχετικό κανονιστικό πλαίσιο δεν έχει ακόμη εναρμονιστεί. Ειδικότερα, τα κέντρα διαχείρισης μετρητών, στα οποία έχει ανατεθεί η καταμέτρηση και η διαλογή των μετρητών, αντιμετώπισαν ιδιαίτερα υψηλό φόρτο εργασίας επί αρκετούς μήνες.\nΑυτόματη διανομή. Μολονότι ο τομέας της αυτόματης διανομής προσπάθησε να προσαρμόσει τα μηχανήματα αυτόματης πώλησης στο νέο νόμισμα το συντομότερο δυνατό, ορισμένες εταιρείες του κλάδου κατέγραψαν ωστόσο προσωρινή μείωση του κύκλου εργασιών τους στην αρχή του έτους. Τα μηχανήματα που λειτουργούν με κέρματα ή χαρτονομίσματα και τα οποία απαρτίζουν την τεράστια πλειονότητα του συνόλου των αυτόματων μηχανημάτων είναι εκείνα που παρουσίασαν τα περισσότερα προβλήματα. Σε πολλές περιπτώσεις, οι επιχειρήσεις που τα εκμεταλλεύονται αποφάσισαν την αντικατάσταση των συστημάτων αναγνώρισης, κάτι που συνεπάγεται σημαντικές επενδύσεις. Ευκολότερη υπήρξε η μετατροπή των συστημάτων που βασίζονται στη μέθοδο του «ηλεκτρονικού πορτοφολιού».\nΑυτόματη αναγνώριση των κερμάτων. Σε ό,τι αφορά την αναγνώριση των κερμάτων του ευρώ, ανεξαρτήτως της προέλευσής τους, δεν παρατηρήθηκε κανένα σχετικό πρόβλημα με τα μηχανήματα αυτόματης πώλησης, δεδομένου ότι αυτά πληρούν τις αυστηρές απαιτήσεις των σύγχρονων μεθόδων αναγνώρισης. Τα πλείστα μηχανήματα δέχονται όλα τα κέρματα, με εξαίρεση τα κέρματα του ενός και των δύο λεπτών. Κατά κανόνα, οι τιμές στρογγυλοποιούνται στο πλησιέστερο πολλαπλάσιο των πέντε λεπτών, και διαπιστώθηκαν προσαρμογές των τιμών τόσο προς τα πάνω όσο και προς τα κάτω.\nΤΟ ΧΕΙΡΟΠΙΑΣΤΟ ΕΥΡΩ ΕΚΤΟΣ ΤΩΝ ΟΡΙΩΝ ΤΗΣ ΕΥΡΩΖΩΝΗΣ\nΗ χρήση του ευρώ δείχνει να επεκτείνεται, ιδίως στο σύνολο των ευρωπαϊκών χωρών που δεν ανήκουν στην ευρωζώνη. Στις άλλες ηπείρους, η χρήση του ευρώ περιορίζεται στις τουριστικές περιοχές.\nΚατάσταση στη Δανία, το Ηνωμένο Βασίλειο και τη Σουηδία. Η πλειονότητα των πολιτών που ζουν εκτός της ευρωζώνης έχει ήδη πιάσει στα χέρια της χαρτονομίσματα ή κέρματα του ευρώ, ενώ είναι πολλοί εκείνοι που έχουν ήδη δει στη χώρα τους να πωλούνται προϊόντα με τιμές αναγεγραμμένες σε ευρώ. Στη Δανία (es\nfr), οι έμποροι επιδεικνύουν προθυμία να κάνουν δεκτό το ευρώ για τις πληρωμές με μετρητά, και μάλιστα το 13% εφαρμόζει την πρακτική της διπλής αναγραφής των τιμών. Στη Σουηδία (es\nfr), πολλά καταστήματα, ξενοδοχεία και εστιατόρια δέχονται το ευρώ για τις πληρωμές με μετρητά. Το φαινόμενο αυτό είναι διαδεδομένο ιδίως καθ' όλο το μήκος των συνόρων με τη Φινλανδία. Η σουηδική πόλη Χαπαράντα αποφάσισε μάλιστα να κάνει δεκτό το ευρώ ως νόμισμα για τις πληρωμές. Οι τιμές αναγράφονται σε σουηδικές κορώνες και σε ευρώ, και ο προϋπολογισμός του δήμου καταρτίζεται στα δύο νομίσματα. Η σουηδική κυβέρνηση έχει αποφασίσει ότι το δημοψήφισμα για την είσοδο της χώρας στο τρίτο στάδιο της «Οικονομικής και νομισματικής ένωσης» (ΟΝΕ) θα διεξαχθεί στις 14 Σεπτεμβρίου 2003. Στο Ηνωμένο Βασίλειο (es\nfr), ιδίως στο Λονδίνο και στις τουριστικές περιοχές, το ευρώ γίνεται ενίοτε δεκτό ως μέσο πληρωμής, ενώ η αναγραφή των τιμών και σε ευρώ είναι περιστασιακή.\nΥποψήφιες χώρες. Η θέση σε κυκλοφορία του ευρώ είχε επίσης κάποιον αντίκτυπο στις υποψήφιες για προσχώρηση χώρες. Οι χώρες αυτές καλούνται, εν καιρώ, να υιοθετήσουν το ευρώ ως το εθνικό τους νόμισμα. Στις περισσότερες από τις υποψήφιες χώρες, τα ξενοδοχεία, τα εστιατόρια και τα καταστήματα δέχονται το κοινό ευρωπαϊκό νόμισμα, ενώ στις τουριστικές περιοχές οι τιμές συχνά αναγράφονται επίσης σε ευρώ. Η Τουρκία και η Βουλγαρία είναι οι χώρες με την ευρύτερη χρήση του ευρώ, και σε αυτές το ευρώ μπορεί να θεωρηθεί ως ένα παράλληλο νόμισμα που συναγωνίζεται το δολάριο.\nΛοιπές ευρωπαϊκές χώρες. Η Κοινότητα συνήψε συμφωνίες (es\nfr) με το Μονακό, το Βατικανό και τον Άγιο Μαρίνο οι οποίες ορίζουν ότι οι χώρες αυτές μπορούν να εκδώσουν ορισμένη ποσότητα κερμάτων σε ευρώ. Αντιθέτως, δεν έχουν δικαίωμα έκδοσης χαρτονομισμάτων σε ευρώ. Στην Ανδόρα, το ευρώ κυκλοφορεί ως μέσο πληρωμής και αντικατέστησε το γαλλικό φράγκο και την ισπανική πεσέτα, δεδομένου ότι η χώρα αυτή δεν έχει δικό της εθνικό νόμισμα. Το ευρώ χρησιμοποιείται επίσης ως μέσο πληρωμής στο Κοσσυφοπέδιο και στο Μαυροβούνιο, όπου αντικατέστησε το γερμανικό μάρκο. Σε πολλές χώρες, ιδίως μάλιστα στα Βαλκάνια και στην ανατολική Ευρώπη, το ευρώ καθώς και το δολάριο χρησιμοποιούνται συχνά κατά τις συναλλαγές.\nΑφρική. Το ευρώ διαδραματίζει σημαντικό ρόλο για τις συναλλαγές στις χώρες που έχουν προσδέσει το νόμισμά τους στο ευρώ μέσω καθεστώτος σταθερής συναλλαγματικής ισοτιμίας (es\nfr). Αυτό ισχύει για τις χώρες της ζώνης CFA, δηλαδή τις χώρες της Οικονομικής και Νομισματικής Κοινότητας της Κεντρικής Αφρικής και της Δυτικοαφρικανικής Οικονομικής και Νομισματικής Ένωσης, καθώς και για το Πράσινο Ακρωτήριο και τις Κομόρες.\nΑμερική. Το δολάριο έχει την πρωτοκαθεδρία σε ολόκληρη την αμερικανική ήπειρο και η θέση σε κυκλοφορία του ευρώ είχε περιορισμένες μόνο συνέπειες εκεί. Στα γαλλικά υπερπόντια διαμερίσματα και εδάφη (Γουιάνα, Γουαδελούπη, Μαρτινίκα, κ.λπ.) το ευρώ καθιερώθηκε ως επίσημο νόμισμα. Στη Δομινικανή Δημοκρατία, την Κούβα και το Σουρινάμ οι πληρωμές σε ευρώ είναι δυνατές, ιδίως στις τουριστικές περιοχές.\nΑσία και Ωκεανία. Η παρουσία του ευρώ στη Μέση Ανατολή είναι λίαν περιορισμένη. Μόνο στο Ισραήλ η χρήση του είναι κάπως πιο διαδεδομένη. Η έλευση του ευρώ είχε μεγαλύτερο αντίκτυπο στην Ασία. Στην Ταϊλάνδη, τη Νότια Κορέα και το Λάος, το ευρώ είναι ευρέως αποδεκτό στα καταστήματα, στα εστιατόρια και στα ξενοδοχεία. Για τις διεθνείς συναλλαγές, ωστόσο, το αμερικανικό δολάριο εξακολουθεί να έχει την πρωτοκαθεδρία. Στην Ωκεανία, εξάλλου, το ευρώ δεν γίνεται ακόμη δεκτό ως μέσο πληρωμής, με εξαίρεση τα εδάφη που η Γαλλία διαθέτει στη συγκεκριμένη περιοχή του κόσμου. Στην Αυστραλία και στη Νέα Ζηλανδία, το ευρώ θεωρείται ως μια εναλλακτική λύση έναντι του αμερικανικού δολαρίου στις διεθνείς αγορές.\nΓια περισσότερες πληροφορίες συμβουλευτείτε τις σφυγμομετρήσεις του Ευρωβαρομέτρου (EN) (FR).\nΗμερομηνία τελευταίας τροποποίησης: 29.06.2006


Επαγγελματικά προς Αγορά - Maniatis Associates\nΠρος Πώληση,Πειραιάς,Χατζηκυριάκειο,επαγγελματικός χώρος,κατάστημα,ισόγειο,30τ.μ,του 1971προσόψεως,βιτρίνα 8μ.,w/c,πλακάκια,τέντα,σε κεντρικό μεγάλο δρόμο,δίπλα σε αγορά,σχολεία,συγκοινωνίες,Τιμή: 35.000€ Maniatis & Associates ,2104227143, www.e-mesitis.com\nΠρος Πώληση -- Επαγγελματικά Κτίριο -- Αθήνα Νότια: Γλυφάδα - Πανιωνία Το ακίνητο βρίσκεται σε απόσταση 600μ. από το Μητροπολιτικό και 1.100μ. από τον σταθμό μετρό Ελληνικού, μεγάλης προβολής καθώς το οικόπεδο 1.000τμ. έχει πρόσοψη σε 3 δρόμους. Λόγω της γεωγραφικής θέσης του οικοπέδου βρίσκεται σε μεγάλη απόσταση...\nΠρος Πώληση. Πειραιάς Καμίνια. Επαγγελματικό Κτίριο 3.300 τ.μ. Ισόγειο, Έτος Κατασκευής: 1973. Ασανσέρ. Τιμή: 2.500.000€ Maniatis & Associates ,2104227143, www.e-mesitis.com\nΠρος Πώληση. Πειραιάς Τερψιθέα. Επαγγελματική Αίθουσα 200 τ.μ. Υπόγειο. Έτος Κατασκευής: 1970. Κοντά σε: Αγορά, Συγκοινωνία. Τιμή: 60.000€ Maniatis & Associates ,2104227143, www.e-mesitis.com\nΠρος Πώληση. Πειραιάς Λιμάνι Πλατεία Ιπποδαμίας. Αυτοτελές κτήριο συνολικού εμβαδού 240 τ.μ. Αποτελείται από ισόγειο 120 τ.μ. και υπόγειο 120 τ.μ. σε οικόπεδο 152 τ.μ. με συντελεστή δόμησης 4,2 , συνολικά μπορεί να δομήσει 638 τ.μ. βάση συντελεστή Τιμή: 300.000€ Maniatis & Associates ,2104227143, www.e-mesitis.com\nΠειραιάς (Δ. Πειραιά) (133)


Συγχαρητήρια επιστολή Δημάρχου Μυκόνου Κωνσταντίνου Κουκά - Logotypos.gr\nΑρχική Κυκλάδες Συγχαρητήρια επιστολή Δημάρχου Μυκόνου Κωνσταντίνου Κουκά\nΣυγχαρητήρια επιστολή Δημάρχου Μυκόνου Κωνσταντίνου Κουκά\nΑύγουστος 29, 2019 10:21 πμ\nΝιώθοντας ιδιαίτερη χαρά θα ήθελα να εκφράσω τα θερμά μου συγχαρητήρια στους νέους του νησιού μας που πέτυχαν την εισαγωγή τους στα Ανώτατα Εκπαιδευτικά Ιδρύματα και Τεχνολογικά Εκπαιδευτικά Ιδρύματα της χώρας για το ακαδημαϊκό έτος 2019-2020.\nΗ επιτυχία αυτή είναι το επιστέγασμα της συστηματικής και αδιάλειπτης προσπάθειας που κατέβαλαν, δικαιώνοντας τους κόπους και τις θυσίες στις οποίες υποβλήθηκαν οι ίδιοι, οι γονείς και οι εκπαιδευτικοί τους.\nΓια όσους δεν τα κατάφεραν να εισαχθούν στην τριτοβάθμια εκπαίδευση, θέλω να σημειώσω ότι μια πιθανή αστοχία, δημιουργεί τις προϋποθέσεις για νέες αναζητήσεις και ευκαιρίες, για νέες προοπτικές και στοχεύσεις.\nΗ Δημοτική Αρχή με γνώμονα πως η παιδεία αποτελεί το μεγαλύτερο πλούτο κάθε κοινωνίας παραμένει σταθερά προσηλωμένη στους τομείς της Παιδείας και της εκπαίδευσης συνεχίζοντας σταθερά να συμβάλλει με το έργο της στην ποιοτική αναβάθμιση τους.\nΆρπαξαν ρολόγια συνολικής αξίας 832 χιλιάδων ευρώ!!! Συνελήφθησαν επτά αλλοδαποί\nΑπρίλιος 14, 2018 3:49 μμ\nΣΥΡΙΖΑ-ΑΝΕΛ οδηγούν την οικονομία και τους ασφαλισμένους σε τραγικά αδιέξοδα\nΑύγουστος 13, 2018 3:22 μμ


Επισκευή λάπτοπ: 7 Δυσλειτουργίες και η θεραπεία τους – 3Β Βάρη Βούλα Βουλιαγμένη\n30 Οκτωβρίου 2020, 10:13 μμ\nΟι φορητοί υπολογιστές (λάπτοπ, notebooks, tablets) έχουν εξελιχθεί σ’ ένα από τα βασικότερα εργαλεία της καθημερινότητας μας και υποστηρίζουν την ακαδημαϊκή, επαγγελματική ή ψυχαγωγική μας δραστηριότητα.\nΜια δυσλειτουργία ή μια βλάβη του φορητού μας υπολογιστή συνεπακόλουθα επηρεάζει καθοριστικά την δουλειά μας, και γι’ αυτό θα πρέπει να είμαστε σε θέση να την διορθώσουμε. Σε μια καταστροφή ή άτακτη μετακίνηση αρχείων, ενδεχομένως χρειάζεται ανάκτηση δεδομένων, ενώ στις διάφορες δυσλειτουργίες που αφορούν φθορά της συσκευής (εξοπλισμός ή λογισμικό), χρειάζεται επισκευή laptop με τεχνική βοήθεια.\nΣε αυτό εδώ το άρθρο συλλέξαμε για εσάς μια σειρά από κοινές περιπτώσεις δυσλειτουργίας και τις συνδέσαμε με την αντίστοιχη τεχνική υπηρεσία, «θεραπεία» αυτών.\n1. Αντικατάσταση σκληρού δίσκου. Αυτό μπορεί να χρειαστεί αν το λάπτοπ σας αργεί πολύ καλά την εκκίνηση του λειτουργικού συστήματος ή αν έχει «καεί» από το υπερφόρτωμα πολλών αρχείων. Ένας γεμάτος σκληρός δίσκος θα είναι ανίκανος ν’ αποθηκεύσει νέα αρχεία, οπότε αν δεν είναι εφικτό να τον αδειάσετε, θα χρειαστεί να τον αντικαταστήσετε.\n2. Αλλαγή μονάδας DVD. Θα χρειαστεί να κάνετε αν το λάπτοπ σας δεν αναγνωρίζει το οπτικό μέσο όταν το τοποθετείτε σε αυτό.\n3. Επισκευή μητρικής. Η μητρική είναι κάτι σαν την καρδιά του υπολογιστή σας, οπότε αν κολλάει υπερβολικά το λάπτοπ σας, ή είναι αδύνατη η αναγνώριση περιφερειακών συσκευών ίσως είναι απαραίτητη η επισκευή της μητρικής. Η επισκευή λάπτοπ βασίζεται συχνά στην επισκευή μητρικής.\n4. Αλλαγή συστήματος ψύξης. Αν παρατηρήσετε πως η επιφάνεια του λάπτοπ σας θερμαίνεται παραπάνω από το συνηθισμένο ίσως χρειαστεί να κάνετε αλλαγή του συστήματος ψύξης. Πολλές φορές μπορείτε να το καταλάβετε μόνος σας ακούγοντας τον ανεμιστήρα του.\n5. Επισκευή κάρτας γραφικών. Η κάρτα γραφικών αφορά κυρίως την οπτική απόδοση της πληροφορίας από την οθόνη του λάπτοπ. Αν τα χρώματα δεν αποδίδονται σωστά ή δεν έχετε την επιθυμητή ανάλυση χρειάζεστε οπωσδήποτε επισκευή λάπτοπ.\n6. Αναβάθμιση μνήμης RAM. Άλλη μια ενέργεια που χρειάζεται κάθε τόσο ο υπολογιστής μας, είναι η αναβάθμιση της μνήμης RAM. Καθυστερούν πολύ τα προγράμματα του υπολογιστή σας τόσο στην εκκίνηση όσο και στην λειτουργία τους; Ξέρετε τι πρέπει να κάνετε.\n7. Εσωτερικός καθαρισμός. Πολλές φορές, δεν υπάρχει κάτι δραστικότερο από το προφανές. Μια καθαρή και περιποιημένη συσκευή είναι πιο υγιής από μια παραμελημένη. Ο εσωτερικός καθαρισμός υποκαθιστά την επισκευή λάπτοπ και θα σας γλιτώσει κόπο και χρήματα.\nΓια τις παραπάνω δυσλειτουργίες για μια ακόμα μεγαλύτερη γκάμα υπηρεσιών, μπορείτε ν’ απευθυνθείτε στους τεχνικούς συνεργάτες της σελίδας pcsecurity.gr. Η επαγγελματική ομάδα θα σας λύσει τα χέρια για προβλήματα που απαιτούν ανάκτηση δεδομένων ή επισκευή λάπτοπ.\n11 Ιουνίου 2019, 4:24 μμ 0 494


Marketing Week - Blockbusters και βραβευμένες σειρές τα πιο δημοφιλή στο Nova on Demand\nΑπολογισμός των προτιμήσεων των συνδρομητών για το 2018\nBlockbusters και βραβευμένες σειρές τα πιο δημοφιλή στο Nova on Demand\n3 Ιανουαρίου 2019 | 16:09\tΓράφει το\tMarketingWeek Online Team\tTopics: Τηλεόραση\nΜε το κλείσιμο του 2018, η Nova προχώρησε σε έναν απολογισμό των προτιμήσεων των συνδρομητών της μέσω της υπηρεσίας Nova On Demand.\nΑνάμεσα στις top ταινίες βρέθηκαν «Ο Επιβάτης», blockbuster ταινία δράσης και «Justice League», το blockbuster των σούπερ – ηρώων της DC. Αναφορικά με τις σειρές, μεταξύ αυτών που παρακολούθησαν οι περισσότεροι ήταν το «The Handmaid’s Tale» και το βραβευμένο με 4 Χρυσές Σφαίρες «Big Little Lies». Το υποψήφιο για Όσκαρ και Χρυσή Σφαίρα Καλύτερης Ταινίας Κινουμένων Σχεδίων «Αρχηγός από κούνια» ήταν μια από τις δημοφιλέστερες επιλογές των μικρών θεατών, ενώ τα «Casablanca», «Όσα παίρνει ο άνεμος» και «Το κουρδιστό πορτοκάλι» ήταν οι κορυφαίες all time classic ταινίες. Μέσω της υπηρεσίας Nova On Demand, οι συνδρομητές έχουν τη δυνατότητα να απολαύσουν οσκαρικά blockbusters, ξένες σειρές, παιδικό πρόγραμμα με τη δυνατότητα επιλογής ελληνικής ή αυθεντικής φωνής, ντοκιμαντέρ, ειδικά αφιερώματα και ψυχαγωγικά shows.\nMarketing Week Online( 3 Ιανουαρίου 2019)\nΜε την Huawei, η Καλαμάτα έγινε η πρώτη 5G πόλη στ


Βικτώρια Καρύδα για τη δολοφονία του συζύγου της: «Αυτοί οι άνθρωποι είναι σκουπίδια» (video)\nHome ΕΛΛΑΔΑ Eιδήσεις Βικτώρια Καρύδα για τη δολοφονία του συζύγου της: «Αυτοί οι άνθρωποι είναι σκουπίδια» (video)\nPosted By: mpouzou teamon: Απρίλιος 05, 2019 In: Eιδήσεις, ΕΛΛΑΔΑ, Κοινωνία\nΈβαλε τα κλάματα όταν την ρώτησαν πώς θα προχωρήσει: «Tα παιδιά κάθε δέκα λεπτά ζητάνε τον μπαμπά τους, είναι νομίζετε εύκολο να προχωρήσω;»\nΣτα χέρια της Αστυνομίας έπεσε ο εκτελεστής του επιχειρηματία Γιάννη Μακρή. Ο άνθρωπος που το βράδυ της 31ης Οκτωβρίου, έστησε καρτέρι έξω από το σπίτι του 46χρονου Ελληνοαυστραλού στο Πανόραμα Βούλας και του «πήρε» με σφαίρες τη ζωή, μετά απο πέντε μήνες ερευνών έπεσε στα δίχτυα του Ανθρωποκτονιών της Ασφάλειας Αττικής.\n«Τι δήλωση να κάνω; Τα σκουπίδια δεν πρέπει να υπάρχουν στην γη γενικά. Αυτοί οι άνθρωποι είναι σκουπίδια. Δεν ξέρω τι άλλο να πω. Πιστεύω ότι νομικά θα γίνει αυτό που πρέπει να γίνει» ανέφερε το μοντέλο, ενώ λίγα δευτερόλεπτα μετά συνέχισε ξεσπώντας σε κλάματα: «Τα παιδιά συνέχεια τον αναζητάνε. Πώς να προχωρήσω; Είναι εύκολο, νομίζετε, να προχωρήσεις; Σκεφτείτε λογικά, τι νομίζετε, εγώ κάθε μέρα βλέπω μπροστά μου τον άνδρα μου, τα παιδιά αναζητάνε τον μπαμπά τους κάθε δέκα λεπτά».\nTags: Βικτώρια ΚαρύδαΓιάννης Μακρήςδολοφόνοιξέσπασμασκουπίδια\n«Σκληρό καρύδι» ο δολοφόνος του Γιάννη Μακρή (videos)\nΔολοφονία Μακρή: Στην Ευελπίδων ο Βούλγαρος – Αρνείται τα πάντα


ΤΟΝ ΕΔΩΣΕ ΣΤΕΓΝΑ Η ΕΛ.ΑΣ. - Παρουσιάζεται ως καθηγητής Ψυχολογίας, θεραπευτής και ερευνητής αλλά φέρεται να κατέχει μόνο απολυτήριο Δημοτικού... ΔΙΩΞΗ ΣΕ ΒΑΘΜΟ ΚΑΚΟΥΡΓΗΜΑΤΟΣ...!! | Εφημερίδα "Στόχος" - Stoxos newspaper\nΤΟΝ ΕΔΩΣΕ ΣΤΕΓΝΑ Η ΕΛ.ΑΣ. - Παρουσιάζεται ως καθηγητής Ψυχολογίας, θεραπευτής και ερευνητής αλλά φέρεται να κατέχει μόνο απολυτήριο Δημοτικού... ΔΙΩΞΗ ΣΕ ΒΑΘΜΟ ΚΑΚΟΥΡΓΗΜΑΤΟΣ...!!\nΣτην προσωπική του ιστοσελίδα ο κ.Πασχαλίδης υποστηρίζει πως έχει ανακαλύψει το μοντέλο Tri-Anthropo-Type Paschalidis, για το οποίο έχει βραβευτεί, και πως πλέον είναι καθηγητής Ψυχολογίας του Μοντέλου Tri-Anthropo-Type Paschalidis της Ιδιωτικής Ρώσικης Ακαδημίας Νοοσφαιρικής Εκπαίδευσης. Μάλιστα, κατά καιρούς έχουν υπάρξει δημοσιεύματα από ηλεκτρονικά μέσα, ακόμα και από μεγάλα ΜΜΕ για τον κ.Πασχαλίδη και τα επιτεύγματα, που επικαλούνταν ο ίδιος, στον χώρο της επιστήμης και τις βραβεύσεις του από βαρυσήμαντους οργανισμούς.\nΣύμφωνα, πάντως, με την έρευνα του ellinikahoaxes.gr, ο κ.Πασχαλίδης έχει μόνο απολυτήριο Δημοτικού. Αφού εργάστηκε ως ηλεκτροσυγκολλητής, χειριστής χωματουργικών μηχανημάτων, γεωργός, μαραγκός κτλ., το 2002 είχε μία στγμή «επιφοίτησης» στον Όλυμπο και στη συνέχεια άρχισε να «θεραπεύει» ασθενείς με θαυματουργό τρόπο (ψωρίαση, παραπληγία).


30 Δεκ 2012, 09:00 · Πολιτική · Αφηστε σχολιο\nΝα μην είναι υποψήφιος στις επόμενες εκλογές, όποτε κι αν αυτές γίνουν, σκέφτεται ο πρώην πρωθυπουργός, Κώστας Καραμανλής.\nΤις σκέψεις του αυτές έχει αποκαλύψει ο κ. Καραμανλής σε στενούς του συνεργάτες, όπως αναφέρει δημοσίευμα της εφημερίδας Παραπολιτικά. Ταυτόχρονα, ο πρώην πρωθυπουργός απορρίπτει το ενδεχόμενο να γίνει πρόεδρος της Δημοκρατίας.\nΌπως γράφει το δημοσίευμα, ο Κ. Καραμανλής εμφανίζεται ανήσυχος για τις εξελίξεις στην οικονομία αλλά και για το πολιτικό σκηνικό που έχει διαμορφωθεί.\n«Ακόμα δεν έχω λάβει τις αποφάσεις μου. Η υποψηφιότητά μου θα κριθεί από πολλούς παράγοντες» φέρεται να έχει πει. Όσο για το αν θα ακολουθήσει τα βήματα του θείου του προς το προεδρικό Μέγαρο; «Δεν μπορεί πολιτικός που έχει διατελέσει πρωθυπουργός να γίνεται Πρόεδρος της Δημοκρατίας», φέρεται να λέει.\nΟ Κώστας Καραμανλής, σε όλες τις συζητήσεις με συνεργάτες και συνομιλητές, τονίζει με κάθε τρόπο την στήριξή του στο πρόσωπο του πρωθυπουργού, Αντώνη Σαμαρά.


Ανασυγκρότηση: ... ο Β. Μουλόπουλος στο Αθηναϊκό Πρακτορείο Ειδήσεων; ...\n... ο Β. Μουλόπουλος στο Αθηναϊκό Πρακτορείο Ειδήσεων; ...\nO «δαιμόνιος» Μουλόπουλος\nκαι οι παθογένειες του ΑΠΕ\nΟ νέος γενικός διευθυντής του Πρακτορείου θα διοριστεί από τον υπουργό Επικρατείας Νίκο Παππά. Θυμίζουμε ότι ο Παππάς έχει αναλάβει όλες τις αρμοδιότητες που αφορούν τη Γενική Γραμματεία Ενημέρωσης και τη Γενική Γραμματεία Επικοινωνίας και Προβολής και την εποπτεία των νομικών προσώπων και φορέων που υπάγονται σε αυτές.\nΠάντως, πέρα από όλα τα άλλα, ο «δαιμόνιος» Μουλόπουλος είναι αμφίβολο αν θα μπορέσει να αντιμετωπίσει τις παθογένειες και να προσαρμοστεί στις ιδιαιτερότητες που παρουσιάζει εδώ και πολλά χρόνια το ΑΠΕ. Γιατί ας μην ξεχνάμε ότι ο έμπιστος του Μαξίμου και αντιπρόεδρος της Ενωσης Ιδιοκτητών Ημερησίων Εφημερίδων Αθηνών, δεν έχει τις αντοχές του παρελθόντος. Εκτός κι αν έχει απλώς την υψηλή επιστασία και την ουσιαστική δουλειά την κάνει άλλος...\nΕτικέτες ΑΠΕ, Βασίλης Μουλόπουλος


Έλληνες φαντάροι σε κατηγορίες – Yolo.gr | The Magazine\nBy Dennis on 02 Οκτ 2010 , 11.071 views\nΜερικοί τον αποκαλούν μισητό εφιάλτη, άλλοι χάσιμο χρόνου, άλλοι κατασκήνωση με G3. Ότι κι αν είναι ο στρατός, είναι σίγουρα υποχρεωτικός. Έτσι, σε μια από τις κλασικές στιγμές ανωτερότητάς μου από τον μέσο άνθρωπο, αποφάσισα να προετοιμάσω τους μελλοντικούς νεοσύλλεκτους για τη Σάρα και τη Μάρα που θα συναντήσουν στα Κέντρα Εκπαίδευσης..\n– Το γιωτόμπαλο…\nΣτις ατελείωτες ουρές τις κατάταξης, ξεχωρίζει από χιλιόμετρα. Είναι κοντός, μπουνταλάς με “μπροστινό κώλο” και φοράει χοντρά κοκάλινα γυαλιά. Στο χέρι κρατάει μια ακτινογραφία, δύο αξονικές, ένα αερολίν, τέσσερις ιατρικές γνωματεύσεις, τα σχετικά αποκόμματα από εφημερίδες και μονίμως αγχώνεται για το πότε θα γίνει η επόμενη ιατρική εξέταση. Μόλις πατήσει την κλάψα και μπει το πολυπόθητο γιώτα, αρχίζουν οι διακοπούλες. Ειδικά μετά την ορκωμοσία που όλο το υπόλοιπο τάγμα τρώει οχτώ κουβάδες πίκρα με τις ένοπλες ασκήσεις; Άααρχοντας! Φοράει το σπορτεξάκι, κουνάει τον φραπέ και τα ξύνει με θεριζοαλωνιστική μηχανή. Το πολύ να τον χώσουν σε καμιά αγγαρεία της πούτσας, την οποία ούτως ή άλλως θα μοιραστεί με άλλους 25 ψευτο-ανάπηρους που αρμέγουν το γιωτόχαρτο με την ίδια σπουδή. Στην παράταξη της αναφοράς σκάει με αστραφτερή στολή, την ώρα που οι υπόλοιποι μοιάζουν με κεφτεδάκια πριν το τηγάνισμα απ’ το πολύ έρπην. Η μόνη στιγμή που βγάζει το πόδι απ’ τον τάφο είναι η αιμοδοσία. Εκεί που παίζουν τέσσερις μέρες τιμητική, ο κανακάρης μας θυμάται ξαφνικά ότι είναι καταδρομέας!\nΠιο φλώρος κι από ένα πιάτο πουρέ μπρόκολου, ο κλασοπόμολος αποτελεί αγαπημένο στόχο ψαρώματος και καζούρας από συνθαλαμίτες, ΕΠΟΠ, διοίκηση, καψιμιτζίδες και αδέσποτα που λιώνουν έξω απ’ τα μαγειρεία. Από μικρός άκουγε με τρόμο τις διάφορες ιστορίες στρατο-φρίκης από τον βλάχο κρασο-μπάρμπα που είχε υπηρετήσει στα 70s και μάζευε το σκατό από την κάλτσα με το λίτρο. Πλέον, αφού έληξαν οι 4 αναβολές για σπουδές και απέτυχαν οι προσπάθειες απόκτησης Μαδαγασκαρινής υπηκοότητας, είναι αναγκασμένος να κλείσει το W.o.W. μετά από 10 χρόνια συνεχόμενης χρήσης και να καταταχθεί.\nΠριν τον πάει η μαμά του στην πύλη του Κ.Ε., φροντίζει να αποστηθίσει το thiteia.org, να ζαλίσει την Παναγία όλων των γνωστών του που έχουν υπηρετήσει για συμβουλές, να τυπώσει χάρτη του στρατοπέδου από το Google Earth και να βγάλει τον δεξιό του πνεύμονα για να τον αντικαταστήσει με dispenser μωρομάντηλων. Στον πολιτικό σάκο κουβαλάει 10 αλλαξιές, 48 λουκέτα, δικό του μαξιλάρι, 4 ζευγάρια ωτοασπίδες, 12 ανατομικούς πάτους, 3 κινητά, πολυφορτιστή με φωτοβολταϊκό στοιχείο, απολυμαντικό τουαλέτας και σπρέι για τους κοριούς, τον δάκο, τη μουχρίτσα και τη μύγα τσετσέ. Συνήθως είναι ψιλόλιγνος με καμπουρίτσα, στρογγυλά γυαλιά με λεπτό ή ανύπαρκτο σκελετό και μπουχεσο-χιτώνιο ένα με δύο νούμερα μεγαλύτερο. Φοβούμενος τις καμπάνες, κρατάει την αρβύλα γυαλισμένη καλύτερα κι απ’ τον καθρέφτη του Hubble και τον φάκελό του μονίμως τσίτα και ευθυγραμμισμένο με λέιζερ.\nΟ κλασοπόμολος ήταν πάντα ερωτησάκιας και πρηξαρχίδας, τόσο στο σχολείο, όσο και στο πανεπιστήμιο και η θητεία δεν αποτελεί εξαίρεση. Αν κάνεις το λάθος να σταθείς δίπλα του για πάνω από μια περιστροφή ηλεκτρονίου, την πάτησες. Θα σου βάλει να ακούσεις την πλήρη δισκογραφία: από τις κλασικές επιτυχίες “Πού μας πάνε τώρα;”, “Τι φαΐ έχει σήμερα;” και “Τι ώρα είναι η αναφορά;”, μέχρι πιο σπάνια indie κομματάκια όπως “Την αρβύλα τη γυαλίζουμε δεξιόστροφα;” και “Σε ποια θέση μπαίνει η ασφάλεια του G3 για να μην πυροβολάει;”. Ακόμα και οι αστεράτοι ωχριούν μπροστά στο ανελέητο πρηξοπούτσι του! Ο τύπος είναι ικανός να βγει το πρωί στο τάγμα για να αναφέρει ότι στην χθεσβραδυνή περίπολο είδε 5 σταγόνες λάδι κάτω από ένα Στάγκερ.\nΟ τυπικός βλαχούρης είναι ψηλός και ντερεκωμένος, με σωματότυπο “χοντροντούλαπο” και τόσο μαύρος, που στη βραδυνή περίπολο τον διακρίνεις μόνο αν χαμογελάσει. Η γιγαντιαία μοσχαροκεφαλή του στέκεται χωρίς λαιμό πάνω στους ώμους και στολίζεται με ασορτί κενό βλέμμα και τεράστιο μονόφρυδο χρώματος καρβουνί. Τα ρούχα του στην κατάταξη είναι συνήθως υπερβολικά ξεβαμμένο τζιν με 200 φερμουάρ, ζώνη με οχτάκιλη αγκράφα Klein Mein και από πάνω τσίτα polo με ανοιχά κουμπιά που διαγράφει την κοιλούμπα και τη γυναικομαστία του.\nΟ βλαχού έχει πάντα έναν και μόνο έναν κολλητό συμβλαχού με τον οποίο κάνουν αστεία για πούτσες και γαμήσια ή απλά γελάνε επαναλαμβάνοντας την ίδια ατάκα, πχ “ατσάαα” και “ίσι μουρφή!” 100 φορές τη μέρα. Κατά τ’ άλλα είναι λιγομίλητος τύπος. Αν επιχειρήσεις οποιαδήποτε κοινωνική επαφή πάνω από μούγκρισμα, θα σου ρίξει ένα psycho βλέμμα που θα φρίκαρε και τον πληκτρά των Rammstein. Η μόνη λεκτική επικοινωνία του με την μονάδα είναι ένα δυνατό “ΙΕ!” όταν φωνάζει κάποιον και μερικές μαντινάδες για το πόσο του λείπει ο Ψηλορείτης που γράφει σε κάθε γαμημένη τουαλέτα του Κ.Ε. Συνήθως προτιμάει να αφήσει τη βρώμα του να μιλήσει γι’ αυτόν. Πλένεται το ίδιο συχνά με τις κουβέρτες, δηλαδή μια φορά την ΕΣΣΟ και ααααν ποτέ αποφασίσει να πλυθεί, θα το κάνει μόνο με νερό, ίσα-ίσα για να ομοιογενοποιήσει το μίγμα μασχαλίλας-ποδαρίλας-ξινο-ιδρωτίλας και μετά θα βάλει τη στολή που φορούσε προχθές όταν έκανε έρπην στο λιβάδι με τις σβουνιές. Ως αποτέλεσμα, η μπόχα του φτάνει weaponized επίπεδα από την πρώτη εβδομάδα και είναι ικανή να διαλύσει παράταξη ΟΥΚάδων την ώρα της ορκομωσίας.\nΣτην κατάταξη σκάει σαν το κλαμένο μουνί, κυρίως επειδή πρόσφατα αποχωρίστηκε την τζίβα και το μούσι του, με αποτέλεσμα να τον χωρίσει η γκόμενά του μόλις πρωτο-αντίκρυσε τη φραντζόλα ζαμπόν που είχε ο τύπος για μούρη. Αυτό το αρχικό μίνι-τσούξιμο στο κωλαράκι δεν θα αργήσει να μετατραπεί σε full ρήξη του παχέος εντέρου, μιας και ο φίλος μας, σε αντίθεση με τα υπόλοιπα χορδωτά με ένστικτο αυτοσυντήρησης, καθίσταται ανίκανος να κρατήσει για την εαυτάρα του τις πεποιθήσεις και τις ιδεολογίες του, ακόμα και εντός στρατοπέδου. Διαβάζει επιδεικτικά Τρότσκι εν ώρα σκοπιάς, στο θρήσκευμα του δελτίου κατάταξης συμπληρώνει “Άθεος” αντί για “Χ.Ο.” και γενικά παίρνει όλα τα κατάλληλα μέτρα που θα του εξασφαλίσουν το διαζύγιο με την καλοπέραση.\nΌταν του χορηγούν το G3 πιάνει έναν έναν όλους τους φαντάρους και τους διαφημίζει πόσο μισεί τα όπλα και πόσο δεν θέλει να αποτελεί γρανάζι της φασιστο-φονικο-φασιστο-φασιστικής μηχανής, αλλά τα βράδια που δεν τον βλέπει κανείς, κάνει κλακ-κλακ με ηδονή το κλείστρο και κλαίει από τύψεις φορώντας τα εσώρουχα της γιαγιάς του. Μόλις ξημερώσει, χαλαρώνει το κιλίκιο απ’ το μπούτι και επιστρέφει στο κλασικό δασκαλίστικο υφάκι που σου προκαλεί διάρροια απ’ τα μάτια. Τσαμπουνάει ότι η έπαρση σημαίας γίνεται καθημερινά για να σου περάσει υποσυνείδητα μηνύματα υποταγής, αποκαλεί “κωλοφασίστα” οποιονδήποτε βαθμοφόρο τολμήσει να μοιράσει πάνω από μία κάμψη και σου σπάει τον πούτσο για το πώς ο στρατός καταλύει την ατομική ατομικότητα του ατόμου. Η μόνη σου ελπίδα είναι να πιάσει μπαφο-κονέ μέσα στη μονάδα, οπότε τη γλίτωσες. Είναι λίγο δύσκολο να το παίζεις “Zeitgeist” όταν ξερνάς ντουμάνια που ανταγωνίζονται το τέρας του Lost.\nΜόλις μπεις στο Κ.Ε., θα τον καταλάβεις αμέσως. Είναι ψηλός, κοντοκουρεμένος α-λα Αμέρικαν Κομάντο, ξυρισμένος κόντρα και τα ζυγωματικά του πετάγονται όξω σαν τις λεπίδες απ’ το φωτόσπαθο του Darth Maul. Φοράει άσπρο φανελάκι για να ψήνονται τα ρωμαλέα του μούσκουλα κάτω απ’ τον Δοξασμένο Ελληνικό Ήλιο και μπλε γυαλιστερή φόρμα με λογότυπο επαρχιακού συλλόγου kick-boxing “Α.Ο. ΑΠΑΛΕΥΤΟΣ ΛΕΙΑΝΟΚΛΑΔΙΟΥ”, την οποία έχει σηκώσει πάνω από τον αφαλό. ΠΡΟΣΟΧΗ! Μην κάνεις το λάθος να του πιάσεις κουβέντα τη μέρα της κατάταξης! Εννιά στις δέκα φορές, ο καβλέας βρίσκεται στο ίδιο στρατόπεδο με σένα τον λουλέ επειδή κόπηκε από τις Ειδικές Δυνάμεις. Ως εκ τούτου, κουβαλάει χολή ισοδύναμη με μια καναδέζα συκώτια και ανυπομονεί να την αδειάσει πάνω σου. Αν μπείτε σε διαφωνία για το πόσο άχρηστη είναι η θητεία, απλά θα σε PWNάρει επικά με την γνωστή επιχειρηματάρα του. Πάμε όλοι μαζί: “Αν γίνει πόλεμος και μπει ο Τούρκος σπίτι σου και σου σφάξει τη γυναίκα και σου βιάσει την αδερφή και σου φάει τον σκύλο, να δούμε αν θα λες τα ίδια”.\nΜόλις περάσει τις ιατρικές εξετάσεις και βγει γιώτα-μηδέν, ο φίλος μας κατευθύνεται σιωπηλός και βλοσυρός στον θάλαμο. Για κάποιο λόγο πιάνει πάντα το τελευταίο πάνω κρεβάτι στο βάθος, όπου κοιμάται ίσιος και συμμετρικός σαν τον μακαρίτη στο φέρετρο. Τα πρωινά σηκώνεται μόνος του πριν βαρέσει το εγερτήριο και κάνει μισή ώρα γυμναστική γιατί τώρα τελευταία οι μυικές ομάδες που κουνάνε τους βολβούς των ματιών του έχουν ατονήσει λίγο. Μάλιστα, αν στήσεις αυτί προσεκτικά την ώρα που παίρνει κάμψεις, μπορείς να τον ακούσεις να επαναλαμβάνει πνιχτά: “Σε παρακαλώ μπαμπά! Αγάπησέ με!”. Στην εκπαίδευση εκτελεί τα παραγγέλματα με ακρίβεια πυρηνικού αντιδραστήρα, λύνει και δένει ένα G3 σε κάθε χέρι και ταυτόχρονα ακονίζει την ξιφολόγχη με τα δόντια.\nΜετά από 3-4 μέρες δεν αντέχει άλλο να βλέπει τους συναδέλφους του να ατιμάζουν τη στολή με το να τα κάνουν όλα λάθος και να το ρίχνουν στο χαβαλέ. Οπότε αυτοδιορίζεται βοηθός εκπαιδευτή και ενεργεί με γενναίες δόσεις γκρίνιας και τραμπουκισμού. Αν στην παράταξη ρωτήσεις τον διπλανό σου οτιδήποτε, θα γυρίσει να σε κοιτάξει με μάτια που καθρεφτίζουν το έρεβος της κολάσεως και με σφιγμένα δόντια, θα σου ρίξει το απόλυτο catch-phrase του: “Καλά είσαι σοβαρός; Κάτσε προσοχή!”. Του ζήτησε κάποιος ανώτερος να επέμβει; Μήπως χρειάστηκε την βοήθειά του ο εκπαιδευτής; ΟΧΙ FUCKING ΒΕΒΑΙΑ! Ο καβλέας δεν μπορεί να βασίζεται σε διεφθαρμένους και σάπιους γαλονάδες για να βάλει τάξη στην ένδοξη Ελληνική Στρατάρα! Έχει εντολές από ανώτερη αρχή. Το βράδυ της κατάταξης τον επισκέφτηκε στο όνειρό του η Παναγία και κρατώντας στο δεξί της χέρι ένα πρησμένο αρχίδι του είπε: “Εν Τούτω Νίκα!”\nΕντός στρατοπέδου, κυκλοφορεί ξεκούμπωτος, ασκεπής και με κάτι αρβύλες που πλέον δεν καθαρίζουν ούτε με αμμοβολή. Στο χέρι κρατάει το φρέντο απ’ το ντόπιο everest που του έκανε ντελίβερι ο στρατόμπατσος της πύλης. Όταν περνάει φλογο-ξιφο-αστεράτος και οι υπόλοιποι ψάρακες σηκώνουν την αρβύλα μέχρι το αυτί για να βαρέσουν, αυτός θα αρκεστεί σε μια ατάκα του τύπου “‘σπέραααα…” ή “τι κάνουμε;” ή “τι φαγητό έχουμε στο σπίτι, μπαμπά;”. Αν γίνει κάποιο λάθος και τολμήσουν να τον βάλουν μια μέρα υπηρεσία, θα μιλάει στο κινητό για το επόμενο τρίωρο κινώντας γη και ουρανό για να τη γλιτώσει. Προτιμά να πιει το νερό που μαζεύεται κάτω απ’ το σκουπάκι της τουαλέτας, παρά να κάνει έστω και δέκα λεπτά θαλαμοφυλίκι. Μετά από τη βασική, θα κάτσει στο κέντρο αμετάθετος με δικό του κλιματιζόμενο γραφείο με κρεβάτι μέσα, αλλιώς θα πάει σε παραθαλάσσιο στρατόπεδο-resort της επιλογής του με ειδικότητα-φάντασμα όπως “σκοπευτής πεφταστέρων” ή “σαλπιστής για την γάτα του Ταξίαρχου”.\n– Ο παλιός wannabe\nΣυνήθως κατάγεται από την ίδια πόλη που βρίσκεται το Κ.Ε. ή από Δυτικό προάστειο της πρωτεύουσας και άνηκε στην κουλ παρέα του σχολείου του ή τουλάχιστον νόμιζε ότι άνηκε. Πάντα είχε την νοοτροπία “φράχτης-στρογγυλοφάναρο-αλητεία” και τώρα προσπαθεί να την μεταφέρει και στο στρατόπεδο. Στην κατάταξη σκάει με καρό βερμούδα, λαχανί polo με σηκωμένο γιακά (ενίοτε με ατάκα γραμμένη στο κάτω μέρος του εν λόγω σηκωμένου γιακά, ωιμέ!), σαγιονάρα τέσσερα-ένα, γυαλί μύγα και το παίζει κοναδόρος με όλους. Έχει την εκνευριστική τάση να σου μιλάει χωρίς να του απευθύνεις το λόγο και να σου αραδιάζει φίδια περί καγκούρικου βίου χωρίς καν να κολλάνε στη συζήτηση. Για να βγουν αλήθεια όλες οι ιστορίες για ξύλο που θα σου πει, θα πρέπει να κυκλοφορούν μισό εκατομμύριο GLX μόνο στην Πετρούπολη. Τον μισώ! Και τον μισείς κι εσύ!\nΠαίρνει στολή τσίτα, την οποία πλένει σε μπετονιέρα μαζί με Ακουαφόρτε και δυο σακκιά αμμοχάλικο για να παλιώσει πριν την ώρα της. Το τζόκεϊ το περνάει κι αυτό από αντίστοιχη διαβολοβδομάδα: το τσακίζει, το τυλίγει, το πατάει, το βάζει στην ράμπα που ανεβαίνουν τα Στάγκερ και μόλις φθαρεί αρκετά το φοράει πίσω στο σβέρκο. Τέλος, η αρβύλα είναι πάντα λυτή και έχει πιάσει δυο δάχτυλα κοράτσα. Όταν αράζει στο όρθιο, υϊοθετεί στάση “ποτέ ακίνητος” με χαλαρές αρθρώσεις, τίναγμα ποδιών προς τα μπρος και τσιγάρο ανάμεσα σε μεσαίο και παράμεσο. Το κεφάλι γέρνει ελαφρά προς τα κάτω και κοιτάει δεξιά αριστερά με χορευτικές κινήσεις. Τα βλέφαρα είναι πεσμένα σαν τον κόκορα του Αρκά, το στόμα είναι μισάνοιχτο και η γλώσσα τοποθετείται μεταξύ άνω δεύτερου κοπτήρα και κυνόδοντα.\nΛίγο πριν βγουν οι μεταθέσεις, το παίζει βολεμένος και εύχεται σε όλους “καλό πήξιμο” με άφθονη χαιρεκακία, επειδή και καλά έκανε ξήγα με ένα τυπάκι που θα τον φτιάξει άσχημα. Επειδή όμως το επίσημο βύσμα διαφέρει κατά πολύ από το κονεδάκι που κάνεις στο Κ.Ε. πίνοντας μπάφους, ο φίλος μας τελικά θα καθαρίζει σκατά από τα ταβάνια σε ένα φυλάκιο στην Άνω Πορδιτσά μαζί με τα υπόλοιπα κουνάβια.\nCredits: Χρόνης για το “σκοπευτής πεφταστέρων”. πηγή\nΠαιχνίδι δακτυλογράφησης.. type-it\nAuthor DennisPosted on 1 Αυγούστου 2009 1 Οκτωβρίου 2019\nΞέρατε ότι τα Laptops , μπορούν να φανούν χρήσιμα όχι μόνο για το σερφάρισμα στο pswnio.gr αλλά και για άλλες χρήσεις όπως …\nΈνας γάμος μπορεί να έχει πολλά απρόοπτα! Δείτε ένα fail όταν έρχεται η στιγμή που η νύφη και ο γαμπρός πίνουν την σαμπάνια σταυρώνοντας...\nAuthor masterPosted on 9 Φεβρουαρίου 2010 1 Οκτωβρίου 2019\nΗ παρέα αυτή πίνει και το απολαμβάνει , δεν τους σταματάει τίποτα. Πατήστε «Συνέχεια» να δείτε γιατί ανθρώπους μιλάμε ..\nAuthor DennisPosted on 30 Μαΐου 2010 1 Οκτωβρίου 2019\nΜια νέα γυναίκα έπαθε κάτι τρομερά εγκαύματα, ειδικά στο πρόσωπο, σ’ ένα δυστύχημα..\nΤα καλύτερα fails.. Οκτώβριος 2010 (Video)\nAuthor DennisPosted on 6 Νοεμβρίου 2010 27 Μαρτίου 2021\nΟ μήνας Οκτώμβριος είχε πολλές αποτυχημένες στιγμές, αν όχι για εσάς , για τους πρωταγωνιστές του βίντεο, ήταν γεμάτος αποτυχίες. Δείτε μια συλλογή από...


Η Κέιτ Μίντλετον ντύθηκε πριγκίπισσα για χάρη μιας 5χρονης (Βίντεο) | Fortunegreece.com\nΗ Κέιτ Μίντλετον ντύθηκε πριγκίπισσα για χάρη μιας 5χρονης (Βίντεο)\nΤην υπόσχεσή της τήρησε η Κέιτ Μίντλετον και συναντήθηκε με μια 5ετή ασθενή με καρκίνο που εμφανίστηκε στο βιβλίο φωτογραφίας της «Hold Still», φορώντας μάλιστα ροζ φόρεμα, όπως την είχε πει.\nΗ 39χρονη δούκισσα του Κέιμπριτζ καλωσόρισε την Μίλα Σνέντον για τσάι στο παλάτι Κολιρουντχάουζ χθες, με την Κέιτ και την 5χρονη να φορούν ροζ φορέματα, κατά τη διάρκεια της τελευταίας ημέρας της βασιλικής περιοδείας στη Σκωτία.\nΗ Μίλα έδειχνε σαν μία μικρή πριγκίπισσα, φορώντας ένα μικροσκοπικό στέμμα και ταιριαστά ροζ παπούτσια. Η Κέιτ Μίντλετον είχε μιλήσει πριν από λίγο καιρό στο τηλέφωνο με την 5χρονη, η οποία υποβλήθηκε σε εντατική χημειοθεραπεία για λευχαιμία πέρυσι, πράγμα που σήμαινε ότι έπρεπε να προστατευτεί κατά τη διάρκεια της πανδημίας.\nΜια φωτογραφία της που τραβήχτηκε από την μητέρα της, Λίντα, με τίτλο «Shielding Mila» (Προστατεύοντας τη Μίλα), ήταν μία από τις 100 εικόνες που περιλαμβάνονται στο βιβλίο της δούκισσας του Κέιμπριτζ με τίτλο: « Hold Still: A Portrait of Our Nation in 2020».\nΌπως φαίνεται από την χθεσινή συνάντηση, η Κέιτ Μίντλετον τήρησε την υπόσχεσή της να φορέσει ροζ, το αγαπημένο χρώμα της Μίλα. Κατά τη γνωριμία τους, η δούκισσα του Κέιμπριτζ είπε στην 5χρονη ότι θα ήθελε πολύ να της κάνει μια «μεγάλη αγκαλιά». Όταν μπήκε χθες, στην αίθουσα που την περίμενε η Mίλα με την οικογένειά της, το πρόσωπο της μικρής φωτίστηκε με την Κέιτ να λέει: «Γεια σου Μίλα. Θέλω να σου κάνω μια μεγάλη αγκαλιά, χαίρομαι τόσο πολύ που σε γνωρίζω προσωπικά».\nWatch more videos from Sky News: https://t.co/dkgiSijWXN pic.twitter.com/wO6NmKsovC\nΗ 5χρονη σηκώθηκε, όπως και οι γονείς της Σκοτ και Λίντα Σνέντον και η μεγάλη της αδερφή Τζόντι. Η Κέιτ Μίντλετον επαίνεσε το κορίτσι, λέγοντας: «Μου αρέσει το φόρεμά σου, μπορείς να κάνεις μία μικρή στροφή – ω και τα παπούτσια σου». Η Μίλα υπάκουσε κάνοντας μία στροφή και τρέχοντας μετά στην αγκαλιά του πατέρα της.\nΗ τηλεφωνική επικοινωνία της Κέιτ Μίντλετον με την 5χρονη Μίλα\nΥπενθυμίζεται ότι η Κέιτ Μίντλετον είχε τηλεφωνήσει το περασμένο φθινόπωρο στην Μίλα και η συνομιλία τους κυκλοφόρησε νωρίτερα αυτό το μήνα στο νέο κανάλι στο YouTube του δούκα και της δούκισσας του Κέιμπριτζ, μαζί με φωτογραφίες της Μίλα και της οικογένειάς της. Η 5χρονη, που ήταν 4 εκείνη την εποχή, απάντησε στην κλήση, λέγοντας: «Καλημέρα υψηλοτάτη» κάνοντας την Κέιτ Μίντλετον να απαντήσει: «Καλημέρα. Θεέ μου, είσαι τόσο ευγενική Μίλα».\nΗ 5χρονη είπε με ενθουσιασμό στην Κέιτ πως λατρεύει να βγάζει βόλτα τον σκύλο της, γνωρίζει τα ονόματα των παιδιών της Κέιτ και πως της αρέσει το ροζ χρώμα- ωθώντας την δούκισσα να υποσχεθεί ότι θα φορέσει ένα ροζ φόρεμα εάν έχουν την ευκαιρία να συναντηθούν.\nΠρίγκιπας Φίλιππος: Ποιους μη γαλαζοαίματους συμπεριέλαβε στη διαθήκη του- Δεν ξέχασε ούτε τον Χάρι


Τα καρπούζια του χωροφύλαξ « Οι λέξεις έχουν τη δική τους ιστορία\nΑιμ.Παν. στη Λοιμωξιολόγος, η ειδικότητα τη…\n« Λέξεις στην άμμο\nΧωρίς γυναίκες στους θώκους »\nΚατά την ταπεινή μου γνώμη, και από την αποδελτίωση που έχω κάνει σε σώματα κειμένων, η έκφραση δεν είναι παλιά, δεν είναι λαϊκή· δεν (έχω βρει να) καταγράφεται σε κάποια συλλογή φράσεων ή άλλο έργο αναφοράς, κι αν εσείς έχετε βρει παρακαλώ να μου το πείτε. Προσωπικά, την αντιλήφθηκα κάπου στις αρχές του αιώνα, χωρίς βέβαια αυτό να σημαίνει ότι δεν είναι παλιότερη. Πάντως, από τα σώματα κειμένων, η παλαιότερη ανεύρεση που έχω βρει είναι σε άρθρο του 2000, όταν σε άρθρο του Βήματος επικρινόταν η επαμφοτερίζουσα στάση της Ντόρας Μπακογιάννη στο ζήτημα της αναγραφής του θρησκεύματος στις ταυτότητες.\nΣυνώνυμη φράση της «και με τον αστυφύλαξ και με τον χωροφύλαξ», που επίσης χρησιμοποιείται συχνά στην πολιτική ορολογία (παλιότερα αρκετά από το ΚΚΕ) είναι η «πατάει σε δύο βάρκες», φράση ευεξήγητη: αν δοκιμάσετε να πατήσετε σε δυο βάρκες (το ένα πόδι στη μια βάρκα δηλαδή και το άλλο στην άλλη) είναι πολύ πιθανό να πέσετε στη θάλασσα. Κατά σύμπτωση, και αυτή η φράση χρησιμοποιείται στο χτεσινό άρθρο του ηλεΒήματος, αν και σε μια μορφή που ίσως παραπέμπει σε τετράποδα: Τα δύο πόδια σε δύο βάρκες δεν της ταιριάζουν.\nΑν η φράση με τις βάρκες είναι διάφανη στην εικονοποιία της, δεν ισχύει το ίδιο με τον αστυφύλακα και τον χωροφύλακα. Στο κάτω-κάτω, μπορεί αστυνομία και χωροφυλακή να έτρεφαν αμοιβαία αισθήματα αντιπάθειας και να είχαν τις αντιζηλίες τους αλλά δεν ήταν ποτέ ευθέως αντίπαλοι. Υποψιάζομαι ότι στην αρχική μορφή της σήμαινε πιο πολύ «το έχω δίπορτο», από τις περιοχές που ήταν στα σύνορα της δικαιοδοσίας των δύο σωμάτων. Θυμίζω ότι η Χωροφυλακή σταμάτησε να υπάρχει το 1984, όταν συγχωνεύτηκε με την Αστυνομία Πόλεων. Αυτό βέβαια βάζει ένα πρόβλημα για τη χρονολόγηση της έκφρασης, αλλά προσωπικά θα αισθανόμουν μεγάλη έκπληξη αν μάθαινα ότι η έκφραση είναι τόσο παλιά, από το 1980 έστω, και δεν την είχα πάρει χαμπάρι. Άλλο ένα πρόβλημα είναι η ελληνικούρα της διατύπωσης, που παραπέμπει σε φαρσοκωμωδία ή επιθεώρηση. Επομένως, το θέμα της χρονολόγησης της έκφρασης δεν έχει λυθεί.\nΜερικές φορές, η έκφραση «και με τον αστυφύλαξ και με τον χωροφύλαξ» χρησιμοποιείται περίπου σαν συνώνυμη με την «κρατάει και τα δυο καρπούζια σε μια μασχάλη», όπως εδώ, αλλά κανονικά τα καρπούζια στη μασχάλη εννοούν ότι δεν είναι εφικτό ή συνετό να αναλαμβάνει κανείς πολλές ή αντικρουόμενες ευθύνες, ενώ ο χωροφύλαξ ότι είναι υποκριτικό να θέλει κάποιος να είναι αρεστός σε αντιμαχόμενες μερίδες ή να ενστερνίζεται αντικρουόμενες απόψεις. Δεν είναι δηλαδή το ίδιο πράγμα, όσο κι αν αυτές οι δυο έννοιες κάπου τέμνονται· για παράδειγμα, η έκφραση «δεν μπορείς να θέλεις και την πίτα ολάκερη και τον σκύλο χορτάτο» μπορεί να ειπωθεί και για τις δυο παραπάνω περιπτώσεις.\nΜερικές ακόμα εκφράσεις της ίδιας οικογένειας: είναι και με το Χριστό και με το διάολο, το έχει δίπορτο, παίζει διπλό παιχνίδι, είναι υπηρέτης δυο αφεντάδων, παίζει σε διπλό ταμπλό, καλός ο αγιασμός αλλά πάρε και καμιά γάτα. Το δίπορτο, το συναμφότερον, η χαρμολύπη, το και τούτο ποιείν κακείνο μη αφιέναι, ο συνδυασμός των αντιθέτων είναι το ιδανικό του μανατζαραίου που βλέπει παντού αμοιβαίο όφελος και πανευτυχείς σκύλους να καταβροχθίζουν πίτες που μένουν απείραχτες. Όμως στη λαϊκή φρασεολογία οι περισσότερες σχετικές φράσεις έχουν αρνητικό πρόσημο. Το λέει άλλωστε και το Ευαγγέλιο, ουδείς δύναται δυσί κυρίοις δουλεύειν.\nΑπό την άλλη, μια έκφραση μπορεί να χρησιμοποιείται είτε επικριτικά είτε επαινετικά. Μια έκφραση που επίσης έχει τον χωροφύλακα, αλλά δεν είναι πολύ γνωστή, είναι η «και στον κλέφτη ψωμί, και στον χωροφύλακα χαμπέρι», που μπορεί να χρησιμοποιηθεί επικριτικά (θυμάμαι, την είχε χρησιμοποιήσει το 1999 ένα στέλεχος του ΚΚΕ για να στηλιτεύσει την επαμφοτερίζουσα στάση της ελληνικής κυβέρνησης στον πόλεμο της Γιουγκοσλαβίας) αλλά είναι βγαλμένη από τη ζωή, αφού αυτή ακριβώς η στάση ήταν ο κανόνας επιβίωσης των χωρικών την εποχή της «ληστοκρατίας».\nΤο φρασεολογικό συνεχές πηγαίνει από την καταγγελία της διπροσωπίας έως τον έπαινο του καπάτσου που ξέρει να ελίσσεται ανάμεσα στις συμπληγάδες των δυνατών. Όπως λέει άλλωστε μια παροιμία που την έχει και ο Παπαδιαμάντης, «Το καλό το αρνί βυζαίνει δυο μανάδες» που τη συμπληρώνουν, ενίοτε: το κακό ούτε τη δικιά του.\nΕίπαμε για όσους επαμφοτερίζουν από καιροσκοπισμό και για όσους επιχειρούν να συνδυάσουν τα αντίθετα· υπάρχει και μια τρίτη κατηγορία, όσοι είναι αναποφάσιστοι ανάμεσα σε δυο αντίθετες επιλογές· όσοι είναι στο σταυροδρόμι, δίβουλοι, πιασμένοι στα βρόχια του διλήμματος. Με αυτούς θα κλείσω, για να δηλώσω την απορία μου: και τα δυο μεγάλα λεξικά θεωρούν ότι δίβουλος είναι αυτός που αμφιταλαντεύεται ανάμεσα σε δυο γνώμες ή αποφάσεις, και ότι αυτός λέγεται και δίγνωμος. Ωστόσο, κατά τον αξεπέραστο Απόστολο Χατζηχρήστο, δίγνωμη δεν είναι η αναποφάσιστη αλλά η διπρόσωπη: Μην είσαι ψεύτρα δίγνωμη, μη μου μιλάς με μάσκα…\nΠοιος έχει τάχα δίκιο; Οι λεξικογράφοι ή ο Χατζηχρήστος;\nThis entry was posted on 21 Ιουνίου, 2012 στις 09:34\tand is filed under Γιουτουμπάκια, Λεξικογραφικά, Πολιτική, Φρασεολογικά. Με ετικέτα: Απόστολος Χατζηχρήστος, Βήμα, ΔΗΜΑΡ, Χωροφυλακή. You can follow any responses to this entry through the RSS 2.0 feed. You can leave a response, ή trackback from your own site.\n86 Σχόλια to “Τα καρπούζια του χωροφύλαξ”\n21 Ιουνίου, 2012 στις 09:53\nΚαμιά σχέση δεν έχουν τα 2 καρπούζια με τον χωροφύλαξ-αστυφύλαξ. Τα 2 καρπούζια υποδηλώνουν την έλλειψη μέτρου στην ανάληψη ευθύνης ή στην παραγωγή έργου, δηλαδή την υπερεκτίμηση των δυνατοτήτων μας (πολύ ‘ελληνικό’ χαρακτηριστικό). Οι 2 βάρκες είναι πιο κοντά, αν και όχι εντελώς ταυτόσημες (στις βάρκες πατάς, δηλ. αντλείς δυνάμεις) στον χωροφύλαξ είσαι πιο κοντά στον Χότζα (κι εσύ δίκιο κι εσύ δίκιο).\n21 Ιουνίου, 2012 στις 10:01\nΣυμφωνώ με τον καρπουζολόγο, είναι εξάλλου ειδικός. Επίσης εκτός κλίματος μου φαίνεται αυτό με την γάτα και τον αγιασμό (ή με την Αθηνά και την χείρα)\n21 Ιουνίου, 2012 στις 10:18\n«Τώρα, γιατί ο αρθρογράφος δεν επικρίνει και το ΠΑΣΟΚ, το οποίο επίσης επέλεξε να συμμετάσχει στη νέα κυβέρνηση μόνο ή κυρίως με εξωκοινοβουλευτικά στελέχη που δεν έχουν διατελέσει υπουργοί, άρα -κατά τεκμήριο- όχι «με τα καλύτερα στελέχη» του; Θα υπάρχει κάποια λεπτή διαφορά που μου διαφεύγει. »\nΑν επικρίνουμε το ΠΑΣΟΚ για τη στήριξη «χωρίς τα καλύτερα στελέχη» του, είναι σαν να θεωρούμε ότι αυτά «τα καλύτερα στελέχη» του, κάνουν για Υπουργοί.\nΧρυσοχοΐδης, Λοβέρδος, Διαμαντοπούλου κλπ έχουν περιτράνως αποδείξει ότι ΔΕΝ κάνουν για Υπουργοί.\nΘα ήταν τότε ο καλός αρθρογράφος της καλής εφημερίδας και με τον αστυφύλαξ και με τον χωροφύλαξ.\n21 Ιουνίου, 2012 στις 10:22\nΚι εγώ λέω ότι τα καρπούζια κανονικά ΔΕΝ έχουν την ίδια σημασία με τον χωροφύλαξ, αλλά χρησιμοποιούνται και έτσι.\nΗ γάτα με τον αγιασμό δεν είναι και τόσο ίδια με την Αθηνά που κουνάει το χέρι -διότι η γάτα θεωρείται μαγεία, άρα άρνηση του αγιασμού.\n21 Ιουνίου, 2012 στις 10:26\nΚι η πίτα ολάκερη κι ο σκύλος χορτάτος (και κουλούρι και τυρί;) είναι πολύ ταιριαστό (ίσως το πιο «συνώνυμο» των χωρ-αστυφυλάκων). Στο πιο «λόγιο» ίσως, το «τα καλά και συμφέροντα» (;)\nΥπάρχει και το αντίστοιχο εγγλέζικο «eat one’s cake and have it too!” που είναι συνώνυμο (και αρκετά παλιότερο) του πιο γνωστού «you can’t have it both ways” και του «you can’t have the best of both worlds!”\nTo τελευταίο πάντως, νομίζω οτι συχνότερα χρησιμοποιείται με την θετική έννοια του «συνδύασε ό,τι θετικό μπορεί να συνδυαστεί» σαν « have the best of both worlds»\nΙf mr. Fotis can have the best of both worlds, is going to be answered soon..:-)\n21 Ιουνίου, 2012 στις 10:51\nΝα προσθέσω στις εκφράσεις: αυτός κρατάει διπλά τεφτέρια.\n21 Ιουνίου, 2012 στις 11:09\nΚι όμως, μήπως κυριολεκτούσε, όποιος το έλεγε;\nΕίναι γνωστό σε όλους πως, η χωροφυλακή, επέβλεπε τα της επαρχίας, ενώ η αστυνομία, τα του άστεως.\nΌποιος πηγαινοερχόταν μεταξύ των δύο και δεν ήταν και πολύ νόμιμος, μήπως φρόντιζε κανένα φρέσκο ζαρζαβατικό για τον…αστυφύλαξ και κάτι από την πόλη για τον χωροφύλακα, ω.στε να μπορεί να κάνει τις δουλειές του ήσυχος;\nΤα δυό καρπούζια στη μια μασχάλη υποδηλώνουν, κατηγορηματικά, κάποιο περιορισμό δυνατοτήτων, με μια μεταφορά. Αλλά η καλή σχέση και με τις δυό αρχές, μάλλον είναι βγαλμένη από κάποια πρακτική, των ημιπαρανόμων.\n21 Ιουνίου, 2012 στις 11:27\nΔιπλά τεφτέρια, κατά κανόνα, κρατάει κάποιος που του πρέπει δεσμοφύλαξ.\n21 Ιουνίου, 2012 στις 11:32\nΚαι ραγκλάν και μανικοκόλληση.\n21 Ιουνίου, 2012 στις 11:34\n4: Η γάτα μαγεία; Εγώ το καταλαβαίνω για ποντίκια, πρακτική λύση. Και τα δυο, αρχαίο και νέο μου φαίνονται να σημαίνουν παρόμοιο, εξασφαλίζω τις καλύτερες προϋποθέσεις παίρνοντας τα μέτρα μου.\n21 Ιουνίου, 2012 στις 11:37\n8 Υπάρχουν και ιδεολογικοπολιτικά τοιαύτα, οπότε είμαστε κατά του δεσμοφύλαξ 🙂\n>διότι η γάτα θεωρείται μαγεία, άρα άρνηση του αγιασμού.\nΑκριβώς το αντίστροφο. Έχει δίκιο η Ππαν. Μαγικό είναι ο αγιασμός αλλά επειδή μπορεί να μη πιάσει, πάρε τη γάτα, να είσαι σίγουρος.\n21 Ιουνίου, 2012 στις 11:50\nΚι εγώ έτσι την ξέρω την ιστορία με τη γάτα, ότι δηλαδή θα έτρωγε τα ποντίκια που υποτίθεται ότι είχε διώξει ο αγιασμός. Η μαγεία από που προκύπτει;\n21 Ιουνίου, 2012 στις 11:52\nΦαίνεται πως το σχόλιό μου χάθηκε στην απεραντοσύνη του παγκοσμιου ισού, ξαναγράφω λοιπόν…\nΚατ’ αρχήν μου θύμησε μια παρλάτα του Τζιμάκου που εξηγούσε την τεράστια σημασία της ενοποίησης των σωμάτων ασφαλείας για τον καταδιωκόμενο διαρήκτη που πλέον δεν θα διερωτάται αν τον κυνηγά ο αστυφύλαξ ή ο χωροφύλαξ αλλά η Ελλ.Ασ., ομόηχη με τον κάποτε απελευθερωτικό στρατό, έχει κάτι το ιδεολογικό το όλον σκηνικό…\nΑπό την άλλη απ ‘ ότι θυμάμαι η ενοποίηση είχε περάσει από πολλά στάδια αρνήσεων γιατί καθε ένα από τα δύο σώματα δεν ήθελε να χάσει τα όποια προνόμια είχε η ιδιαιτερότητά του και φυσικά τα υπεράσπιζαν οι ψηφοθηρούντες πολιτικοί της εποχής εξ ου και η φράση και με τον αστυφύλαξ και με τον χωροφύλαξ. Τελικά η προσωπικότητα του Αντρέα έλυσε (και) αυτό το χρονιζον πρόβλημα…\n21 Ιουνίου, 2012 στις 12:04\nΞέρω και κάποιους που ζητούν να τους ξεματιάσουν αλλά, καλού κακού, παίρνουν και κάνα ντεπονάκι 😆\nΔιπρόσωπη αλλά σταθερή!\n21 Ιουνίου, 2012 στις 12:17\nΕίπα να μην το γράψω (κυρίως για να μη στενοχωρήσω κάτι αγαπημένες καρδούλες που πέρασαν περιπέτειες πρόσφατα) αλλά δε μ’ αφήνει ν’ αγιάσω το λιβάνι (με άλλα λόγια το υποδόριο πνεύμα απαξίας προς τη ΔημΑρ που αποπνέουν κάποια σημεία του ποστ).\nΚατά την ταπεινή μου άποψη, ο Σύριζα απώλεσε το δικαίωμα να εγκαλεί τη ΔημΑρ για πάτημα σε δύο βάρκες και όλα τα συνώνυμα, από τη στιγμή που ο κύριος Τσίπρας δήλωσε ότι δεν θα τον χάλαγε καθόλου η ψήφος ανοχής του Αγιατολάχ Παναΐ Καμμενεΐ. Απλά πράγματα.\n21 Ιουνίου, 2012 στις 12:22\n#14, Το θέμα της ονομασίας του νέου σώματος είχε γίνει και αντικείμενο εκμετάλλευσης από ακροδεξιούς της εποχής οι οποίοι έλεγαν ότι «ο Σκουλαρίκης (τότε υπουργός Δημ. Τάξης) φτιάχνει το νέο ΕΛΑΣ» υπονοώντας ότι η καινούργια Αστυνομία θα λειτουργεί και ως σώμα πραιτωριανών του νέου (κομμουνιστικού κατά την άποψή τους) καθεστώτος (!)\nΛογικά η φράση πρέπει να είναι παλιότερη από το 84 και να προέρχεται από την καθαρευουσιάνικη διάλεκτο της αστυνομικής γραφειοκρατίας ή από την αργκό των παράνομων. Μου κάνει μεγάλη εντύπωση που δεν υπάρχουν παλιότερες ανευρέσεις από το 2000.\n21 Ιουνίου, 2012 στις 12:29\nΔεν ξέρω αν είναι τόσο γνωστή.\nΔυο κωλομέρια δε χωρούνε σ΄ ένα σκαμνί\n21 Ιουνίου, 2012 στις 12:36\n5. εκτός από το « Κι η πίτα ακέργια και το σκ΄λί χορτάτο» εμείς λέμε και το:\n« κι ο τσιόκος στο μ– και η ψ΄χή στον παράδεισο;»\nΤώρα δεν έχουμε την ανάγκη, ούτε του αστυφύλαξ, ούτε του χωροφύλαξ. Πλέον εκχωρήσαμε τις ως άνω αρμοδιότητες σε νόμιμο εργολάβο.\n21 Ιουνίου, 2012 στις 12:45\n… άσε που, όταν σε κυνηγάει ο εκτελεστής, δεν μπορείς ούτε να κρατάς καρπούζια!\n21 Ιουνίου, 2012 στις 12:53\n18. Ωραίο κ. Αρκεσινέα, θυμήθηκα κι ένα τραγούδι που λέγαν και χορεύαν στις κύκλες (γίνονταν μετά το Πάσχα ) οι παλιότεροι στο χωριό μας\n«Τόνα της το κωλομέρι, πέντε αμάξια δεν το σέρει\nπέντε αμάξια δεν το σέρει, δώδεκα δεν το ταράζουν…\n21 Ιουνίου, 2012 στις 12:54\n#19 😀 κ. Τσούρη καταπληκτικό !!!\nΝικοκύρη, παρακαλώ να καταγραφεί η λέξη «τσιόκος» για το επόμενο βιβλίο με «Λέξεις που χάνονται» 😀 😀 😀\n21 Ιουνίου, 2012 στις 13:14\nΚατά τον Καβάφη, και με το Χριστό και με τον μαύρο δαίμονα…\nΜόνο που «…. Η κουτή\nαν γιάνει ή αν δεν γιάνει ένας Χριστιανός.»\n21 Ιουνίου, 2012 στις 13:18\nΑγγλική έκφραση σε στυλ καλός ο Αγιος Χριστόφορος αλλά ρώτα και για τον δρόμο δεν υπάρχει; Κάτι σα να θυμάμαι. Κι αυτή σαν την γάτα και την Αθηνά, και το ξεμάτιασμα της Μπερναρντίνας\n21 Ιουνίου, 2012 στις 13:48\nΤα δυο πόδια σε δυο βάρκες ; Μήπως ήταν δεν αβλεψία ή απερισκεψία του συντάκτη αλλά σκοπιμότητα ; Αντί να χαρακτηρίσει τους ΔΗΜΑΡίτες τετράποδα, τους το είπε περιφραστικά (από δύο πόδια σε κάθε βάρκα) Το να μη γνωρίζει ότι ο άνθρωπος δεν έχει 4 πόδια το αποκλείω. Υπάρχει όμως και το ενδεχόμενο ο συγκεκριμένος ο αρθρογράφος ακόμη μπουσουλάει.\n21 Ιουνίου, 2012 στις 14:00\nΤελικά αυτή δεν είναι εφορία αλλά…\nΡΕ ΠΟΝΤΙΚΟΦΑΡΜΑΚΟ ΡΕ ΓΙΑ ΤΟΥΣ… και λίγο μουρουνέλαιον διά τα βρέφη!\n21 Ιουνίου, 2012 στις 14:01\nAlexis – 23\nΔεν έχει χαθεί απόλυτα. Υπάρχει ως επώνυμο, π.χ., Χρίστος Τσιώκος, βουλευτής Πρέβεζας (έχουμε και κάποια συγγένεια) και νεότερα πρόσωπα.Είναι συρρακιώτικης καταγωγής.\n21 Ιουνίου, 2012 στις 14:07\nΠροσωπικά, την αντιλήφθηκα κάπου στις αρχές του αιώνα, χωρίς βέβαια αυτό να σημαίνει ότι δεν είναι παλιότερη.\nΤο πρωί που σε διάβασα το έπιασα λαθεμένα ως «κείμενα από τις αρχές του 20ού αιώνα». Και σε μένα η ίδια εντύπωση υπάρχει, για δέκα-δεκαπέντε χρόνια δουλειά.\n(Για μένα είναι σχεδόν πρωί ακόμα, στο Λονδίνο)\n21 Ιουνίου, 2012 στις 14:10\n#19, 23, 28\nΓια τον τσόκο*, υπάρχει συνώνυμο η τσούρω*, αλλά μάλλον χρησιμοποιείται για παιδάκια (βγαλ’ τν τζιούρω σ’ να κατρήεις, χσόμ).\nΣτο δε χωριό του Βασίλη Τσούρη, υπάρχει και Τσόκος… 🙂\n* και τα δύο «τσ» είναι φατνιακά, όπως στην αγγλική λέξη cheese.\n21 Ιουνίου, 2012 στις 14:28\n28. Δεν πρόκειται να χαθεί η λέξη τσιόκος, στο χωριό μας είναι πολύ διαδεδομένη η έκφραση : εμένα στον τσιόκο μ΄, ή :σε γράφω στον τσιόκο μ΄. Υπήρχε και σαν επίθετο ( ο μπάρμπα Νώντας Τσιόκος πέθανε πριν 30 χρόνια περίπου, δεν ξέρω αν ζεί ο γιος το Αλέξης).\nΓια γάτες και δημαρίτες http://www.left.gr/article.php?id=2971#.T-LxZBKlyIw.facebook Θα μου πείτε ο Φ.Κ. δεν είναι δημαρίτης, αλλά νομίζω ότι κάποτε υπήρξε σε …πρόδρομο σχήμα.\nΕπίσης ο βουλευτής επικρατείας της ΝΔ κ. Χρ. Λαζαρίδης ηγήθηκε πρόδρομου σχήματος πολλών σημερινών ΣΥΡΙΖΑίων (β΄ Πανελλαδική)\n21 Ιουνίου, 2012 στις 14:39\nΤη φράση την ακούω τουλάχιστον από τα δέκα μου. Είμαι βέβαιος ότι μια εξαντλητική αναδίφηση εφημερίδων της τότε εποχής θα την εντοπίσει ακριβέστερα.\nΒέβαια την έχω καταγράψει στη μνήμη με εντονότερη αντίθεση με τη χρήση των λέξεων «αστυφύλαξ-χωροφύλακας».\nΓια τους κατοίκους της Πάτρας και της Κέρκυρας η «αντιπαλότητα» δεν υπήρχε γιατί υπήρχε μόνο Αστυνομία. Αλλού η Χωροφυλακή αντιμετωπιζόταν ως υποδεέστερη κοινωνικά.\nΣιγουρα η έννοια που την έμαθα ήταν του δίπορτου ή του χαμαιλέοντα.\n21 Ιουνίου, 2012 στις 14:40\n28: Αυτό το Τσιώκος μήπως είναι χαϊδευτικό κάποιου βαφτιστικού ονόματος;\n16: Απαξία προς τη Δημάρ δεν έχει το άρθρο, το δικό μου τουλάχιστον. Το άρθρο του Βήματος, ναι, αλλά ποιος σου είπε ότι το συμμερίζομαι;\nΤελικά, θέλει να ΜΗΝ πολιτικολογήσει κανείς, και τον σπρώχνουν!\n12-13: Αν ο αγιασμός είναι για να φύγουν τα ποντίκια, έχετε δίκιο.\nΈνα πολύ πετυχημένο λογοπαίγνιο σχετικό με την διπροσωπία ορισμένων είναι και αυτό που τσίμπησα από το φατσοβιβλίο: Ψαρ-Ιανός.\n(Σόρι Μπερνούλα! 🙂 )\n21 Ιουνίου, 2012 στις 14:41\n30. Γρηγόρη γειά σου . Στείλε μου ένα mail ( τηλεχαμπέρ! ) για να βρεθούμε και να τσεκάρουμε μαζί τις πρώτες 50 Λοζετσινές λέξεις που συγκέντρωσα για τον κ. Σαραντάκο\n21 Ιουνίου, 2012 στις 14:52\nΝίκο, χαίρομαι που δεν συμμερίζεσαι το άρθρο του Βήματος. Άρα παίρνω πίσω το κομμάτι του σχολίου μου που αφορούσε εσένα. Ούτε εγώ ήθελα να πολιτικολογήσω, αλλά είναι δύσκολο όπως αποδεικνύεται :mrgreen:( Ή τραβάτε με κι ας κλαίω, θα μπορούσε να πει κανείς και στους δυο μας, ε; 😉 🙂 )\nΣτελή, μην έχεις πρόβλημα 😉\n21 Ιουνίου, 2012 στις 14:58\n34 – Νίκος: Δεν έτυχε να το ακούσω ως υποκοριστικό. Εξάλλου στην πόλη (π.χ. Πρέβεζα) ήρθε έτοιμο, ως επώνυμο.\n31- Βασίλης: Είδες, υπάρχουν και δύο παράλληλες γραφές με -ο- και -ω-. Τη γραφή με -ω- δεν τη θεωρώ φυσική, αφού η παρουσία του -τσ- δηλώνει πολύ νεότερη ονοματοποιία.\nΚαι το όνομα Τσακαλώτος περιέχει ασύμβατα -τσ- και -ω-, άρα θα ήταν πιο σωστή γραφή Τσακαλότος.\n21 Ιουνίου, 2012 στις 15:02\nΔεν είπαμε τίποτα και για τον εν Ελλάδι David Harvey. Με γοητεύει ο τίτλος της χθεσινής του διάλεξης ΟΙ ΠΟΛΕΙΣ ΩΣ ΤΟΠΟΙ ΑΝΤΙΣΤΑΣΗΣ ΚΑΙ ΕΛΠΙΔΑΣ.\n21 Ιουνίου, 2012 στις 15:04\n33: Αλφρέδο, αν είναι έτσι τοποθετείς την έκφραση πολύ παλιότερα απ’ όσο περίμενα.\nΗ Πάτρα και η Κέρκυρα είχαν μεν αστυνομία, αλλά φαντάζομαι ότι τα περίχωρα είχαν χωροφυλακή, όχι; Κάπου θα ήταν τα σύνορα των δικαιοδοσιών των δύο σωμάτων, άρα και η δυνατότητα για δίπορτο.\n36: Α, ωραία -συνεννοηθείτε και στείλτε τις Λοζετσιανές λέξεις!\n21 Ιουνίου, 2012 στις 15:05\nΜπέρνυ Χάνυ, αφού γλύτωσα το Μνήμα καλή και η Μνημάρ:\nTo κάτωθι το καταδικάζω μετά βδελυγμίας:\n(μη διαμαρτύρεσαι! πάρε φάουλ άμα θες!)\n21 Ιουνίου, 2012 στις 15:06\n21 Ιουνίου, 2012 στις 15:08\n42. Πολύ καλό! 🙂\n21 Ιουνίου, 2012 στις 15:10\nΦυσικά και ισχύει αυτό που περιγράφεις αλλά μέσα στην πόλη δεν έβλεπες εύκολα χωροφύλακα από τα γύρω χωριά να κυκλοφορεί. Αντίθετα στην Αθήνα πχ λόγω των προαστίων υπήρχε καθημερινή ανάμιξη.\n21 Ιουνίου, 2012 στις 15:26\nΕίμαι σχεδόν σίγουρη ότι έχω ακούσει τη φράση σε παλιές ελληνικές ταινίες. Ίσως την έχω ακούσει από την Γεωργία Βασιλειάδου ή τον Βασίλη Αυλωνίτη ή τον Ορέστη Μακρή. Έψαξα, δεν βρήκα κάτι. Δύσκολο το σημερινό θέμα.\nΠάντως, και με τη λογική να το πάρουμε, μια ελληνικούρα όπως «αστυφύλαξ – χωροφύλαξ» δεν μπορεί να πλάστηκε τη δεκαετία του ’80.\nΝομίζω πως πρέπει να είναι εντελώς λαϊκή έκφραση κι όπως έχετε γράψει κι εσείς πολλές φορές δύσκολα βρίσκεις τέτοιες φράσεις αποτυπωμένες σε χαρτί (εφημερίδα ή βιβλίο).\nΠερίμενα να θυμάστε κι εσείς τη φράση από τα μικράτα σας όπως ο Αλφρέδος. Εντυπωσιάστηκα που δεν 🙂\n21 Ιουνίου, 2012 στις 15:46\nΝικοκύρη ακάματε, ωραίο το άρθρο αλλά και η τραγουδάρα του Χατζηχρήστου. Το είχα ακούσει δυο τρεις φορές live από τον Ιορδάνη Τσομίδη. Το έπαιζε και το τραγουδούσε καταπληκτικά.\nΟ Νικ. Πολίτης στις Εκλογές Τραγουδιών του Ελληνικού Λαού:\n«Έχω κι εγώ λινό πανί\nόλο μουρτάρια και ξαντά\nστου δίγνωμου τη σάρκα…»\nΣτην Τρισεύγενη του Κ. Παλαμά: «Όσο είναι η θάλασσα δολερή και δίγνωμη».\nΣτην Οδύσσεια, τον τραγουδάρη Φήμιο, τον κυβερνούσε δίγνωμη βουλή: να βγει να κάτσει ικέτης στο βωμό του Δία ή να τρέξει ν’ αγκαλιάσει τα γόνατα του Οδυσσέα…\n21 Ιουνίου, 2012 στις 15:56\nΑΣΧΕΤΟ (Δεν έχω κουράγιο να ψάχνω το αρμόζον νήμα).\nΓιατί άραγε από χθες συνέχεια έχω στο μυαλό μου την (υποτιθέμενη) παρότρυνση προς τους φαντάρους πριν τη μάχη από στρατιωτικό ιερέα σχετιλα με τη βοήθεια του Χριστού;\n21 Ιουνίου, 2012 στις 15:57\nΠω πω, τί χάνω. Είχα γράψει κάποτε για τον καπιταλισμό της απόσπασης, dispossession capitalism, του Harvey, για το αφρικανικό χρέος, πού να φανταστώ πόσο προφητικό θα ήταν και για την δική μας αφρικανοποίηση!\n21 Ιουνίου, 2012 στις 16:00\n46: Ορεσίβιε, τα δυο πρώτα παραθέματά σου έχουν δίγνωμος = διπρόσωπος. Το τρίτο όμως δίγνωμος = ταλαντευόμενος. Μπλέξαμε!\n21 Ιουνίου, 2012 στις 16:09\nΟ ήπιος και στοχαστικός λόγος του κ. Κουβέλη μου θύμισε τον αφορισμό του Αισχύλου «ουκ έστιν πειθούς ιερόν άλλον πλην λόγος»… Αλλά η κυβίστηση αφορά τους πάντες, λίγο ο ένας, πολύ ο άλλος, δεν εκφεύγει κριτικής ουδείς.\nΚι ένα ερώτημα σε όποιον έχει να βοηθήσει. Ποιά η ακριβής διαφορά του «αντικαθιστώ» από το «υποκαθιστώ;»\n21 Ιουνίου, 2012 στις 16:16\nΘα μπορούσε να είναι υποκοριστικό, αλλά δεν μου έρχεται στο νου από ποιο όνομα.\nΝαι Τίτο μου, είναι σε πολλά προφητικός αλλά χαίρομαι που επανέρχεται πάντα στην πόλη, μετά το City and Social Justice. Εγώ το βρήκα κάποια στιγμή στο δεύτερο όροφο (του Dillon’s που λέγαμε) second hand, γιατί είχε από χρόνια εξαντληθεί. Το τελευταίο του Harvey «Rebel Cities» το μετέφρασαν «Εξεγερμένες πόλεις». Υπάρχει και η έννοια Rebellious Cities, σε άλλα συμφραζόμενα. Θα πήγαινε καλύτερα «Ξεσηκωμένες πόλεις» για διαμαρτυρίες σε πλατείες και Wall Street (ερωτώ); Πάντως το «επαναστατημένες» το κόψαμε από την εποχή του Τζέιμς Ντιν, αν και πάντα λέμε, για ένα ζωηρό τετράχρονο αγοράκι «επαναστάτης».\n21 Ιουνίου, 2012 στις 16:28\nΈμαθα πολιτική γεωγραφία πίνοντας τον καφέ μου, στο Υπόγειο του Waterstones (τώρα). Δέσποζε ο Harvey, όπως κι ο Soja κι ο Arringhi. Μου λείπει τόσο αυτό το «serendipities», η χαρά της απρόσμενης κι ευεργετικής εύρεσης, στον άβιβλο τούτο τόπο της Κύπρου.\nΟ Giovanni Arringhi πέθανε προ ολίγων ετών, τετραετίαν νομίζω, μαζί με τον Peter Gowan, ουδείς αντελήφθη το παραμικρό στον τόπο τούτο, με… κομμουνιστή Πρόεδρο.\nΠαρεπιφτού, έβλεπα χθες ERT World, κι ένας Νεοδημοκράτης Βουλευτής εξηγούσε γιατί (προφανώς καλώς γι ‘αυτόν) έκλεισαν όλες οι βιομηχανίες κι αποβιομηχανοποιήθηκε η Ελλάδα. Μίλησε για εξειδίκευση και διεθνή καταμερισμό της εργασίας. Σαν να μιλούσε ο Wallerstein, του World Systems!!!!\n21 Ιουνίου, 2012 στις 16:31\nΑφεντικό, έχεις δίκιο. Αυτό ήθελα κι εγώ να πω, ότι το δίγνωμος έχει και την έννοια του ταλαντευόμενου, αλλά τελικά δεν το διευκρίνισα. (Έτσι το συναντάμε και στην Ορέστεια κ.α.). Ευχαριστώ λοιπόν για τη διόρθωση.\nΜόλις τώρα διάβασα, ότι η Εφορία αναζητάει το Νικόλα Άσιμο για να δει αν έχει «κλείσει» τα φορολογικά του βιβλία! «Βρε μπαγάσηδες περνάτε καλά εκεί κάτω…», θα σαρκάζει ο Νικόλας από τους ουρανούς.\n21 Ιουνίου, 2012 στις 16:41\nΑχ, το είδα μόλις τώρα, πέθανε στις 18 Ιουνίου 2009! Κάτι είναι και αυτό το μικρό τρίχρονο μνημόσυνο. Λες άβιβλο τόπο για την Κύπρο, αλλά είχα την εντύπωση πως λόγω αγγλομάθειας και σχέσεων με ΗΒ θα ήταν αρκετά δυναμική, εννοώντας βέβαια ξένα βιβλία.\n21 Ιουνίου, 2012 στις 16:45\nΣτις φράσεις που σημαίνουν το έχει δίπορτο, παίζει διπλό παιχνίδι, παίζει σε διπλό ταμπλό κλπ, να προσθέσω την φράση «παίζει στάβλο» (με σχετικά μάγκικο/καφενόβιο ύφος). Χωρίς να το έχω ψάξει, είμαι σχεδόν βέβαιος πως προέρχεται από την ιπποδρομιακή αργκό, όπου εάν κάποιος «φίλιππος» ποντάρει (παίζει) σε έναν από δύο ομόσταβλους ίππους (σικ) ουσιαστικά ποντάρει αυτόματα και στον άλλον, και κερδίζει αν οποιοδήποτε απ’ τα δύο άτια τερματίσει στην ανάλογη θέση.\nΕίχα ακούσει την φράση πολλές φορές πολύ νεότερος (δεν ξέρω αν λέγεται ακόμα), όπως σε στιχομυθία\n– Καψουρεμένος ο Χ με την Υ!\n– Τι τα θες, τον παίζει στάβλο τον Χ η Υ…\n21 Ιουνίου, 2012 στις 16:50\nΟι σπουδές εδώ ακολουθούνται, και περισπουδάστως, μόνο για θεσιθηρικούς λόγους. Μόλις πάρουν την θέση,παύει πάσα αναζήτησις. Δουλεύει μονάχα, πλέον, έμαθα η «μοριοδότησις» (δεν είναι εύσχημος επιστημονικός όρος για το… σεξ). Στον χώρο της αγωγής μόνη μέριμνα, εδώ, οι προσπάθειες προαγωγής…\n21 Ιουνίου, 2012 στις 16:52\nΟ Χωροφύλαξ με τον Αστυφύλαξ, μου θυμίζουν, αμυδρά, κάτι παλιότερο και λαϊκότερο (εξ ου και η αιτιατική -αξ). Η ιστορία που άκουσα, της οπίας τις λεπτομέρειες δε θυμάμαι, έχουν να κάνουν με προξενιά. Δύο υποψήφιοι γαμπροί, μάνα που προσπαθεί να τα έχει καλά και με τους δύο κλπ. Την ιστορία την ακουσα τη δεκαετία του 1980, αλλά ήταν πολύ παλιότερη (ίσως και προπολεμική)\n50. Κατ΄ εμέ, όταν αντικαθιστούμε κάποιον/-α/κάτι, αυτός/-ή/-ό, προσωρινά ή μόνιμα, λείπει από τη θέση του/της/του. Όταν τον/την/το υποκαθιστούμε είναι, ή θα έπρεπε να είναι παρών/-ούσα/-όν.\n21 Ιουνίου, 2012 στις 16:53\n21 Ιουνίου, 2012 στις 17:03\n56. Μμμ.. Mιχαήλ ,παρατηρώ ότι είσαι Ιππόμορφος! 😆\n(δε μου πάει ρε παιδί να σε πώ αλογομούρη, καθηγητή άνθρωπο..) 🙂\n21 Ιουνίου, 2012 στις 17:11\nΌντως, την είχα κάνει κανα-δυό φορές με παρέα στα πρώτα χρόνια του Πολυτεχνείου (όταν ο στίβος ήταν ακόμα στο τέρμα της Συγγρού). Απερίγραπτο θέαμα οι φίλιπποι!\n21 Ιουνίου, 2012 στις 17:24\n@50. Τίτο, σίγουρα υπάρχουν πιο ειδικοί από μένα να σου απαντήσουν, αλλά επειδή με έχει απασχολήσει και μένα αυτό το ερώτημα και είναι ώρα που πίνω το καφεδάκι μου, θα σου πω που κατέληξα:\nΑντικαθιστώ = τοποθετώ κάποιον στη θέση κάποιου άλλου. Χρησιμοποιείται συνήθως σαν φυσική ή αναγκαία συνέπεια. Π.χ. Όταν τραυματίστηκε ο Αβραάμ Παπαδόπουλος, έπρεπε οπωσδήποτε ο Φερέιρα να επιλέξει τον παίκτη που θα τον αντικαταστούσε. (Σ΄αυτή την περίπτωση λέμε ότι ο Α παίχτης αντικατέστησε τον Β και ποτέ υποκατέστησε)\nΕπίσης όταν κάποιο στέλεχος υπηρεσίας συνταξιοδοτηθεί, πρέπει απαραιτήτως να αντικατασταθεί από κάποιον άλλο.\nΥποκαθιστώ = καταλαμβάνω τη θέση κάποιου άλλου.\nΥποκατάσταση όμως μπορεί να έχουμε κατά τρόπο όχι τελείως καθαρό. Π.χ. Σε κάποια υπηρεσία, ενώ είναι παρόν ο διευθυντής είτε γιατί δεν ξέρει να κάνει τη δουλειά του είτε γιατί βαριέται τα κάνει όλα αυτά ο υποδιευθυντής. Σ’ αυτή την περίπτωση λέμε ότι ο υποδιευθυντής υποκαθιστά το διευθυντή.\nΣε περίπτωση που ο υποδιευθυντής, χωρίς τη σύμφωνη γνώμη του διευθυντή, μπαίνει αυθαίρετα στα χωράφια του, τότε μπορεί να τα πάρει στο κρανίο ο διευθυντής και να του πει: «Δεν γουστάρω να με υποκαθιστάς!»\nΛέμε επίσης ότι ο τάδε υποκατέστησε το πρωτότυπο δι’ αντιγράφου.\nΕπίσης, κάποιος υποκαθιστά τον άρρωστο αδερφό του στη διαχείριση της επιχείρησης.\n21 Ιουνίου, 2012 στις 17:28\n@58. Συγνώμη δεν είχα δει το σχόλιό σου αγαπητέ Δημήτρη.\n21 Ιουνίου, 2012 στις 18:12\nΟταν καποτε ο Μπιθικωτσης ρωτηθηκε για τον Καζαντζιδη, απαντησε οτι ενας ειναι ο αρχηγος της αστυνομιας και ο αλλος της χωροφυλακης, φυσικα με την εννοια οτι οι δυο τους ειναι ισοτιμοι.\n21 Ιουνίου, 2012 στις 18:21\nΣ’ ένα χώρο που αποκαλείς το κοινό του «απερίγραπτο θέαμα» είναι λογικό να χαρακτηρίζεσαι «μυρουδιάς» και άρα καλά θα έκανες να το ψάξεις πρώτα και μετά να αναφέρεις φράσεις από την ιπποδρομιακή αργκό. Υπάρχουν τέτοιες όπως το «μακράν», το «με κάτω τα χέρια» , «μισό λουρί», «κεφάλι και τέρμα», «κάντερ» που χρησιμοποιούν αθλητικογράφοι και δημοσιογράφοι.\nΤο «ομόσταβλοι» ήταν ένας χαρακτηρισμός για άλογα του ιδίου ιδιοκτήτη τα οποία μπορεί να ήταν και ομοπροπόνητα ή όχι..\nΣτοιχηματικά εδώ και άπειρα χρόνια έχει καταργηθεί η έννοια, ποντάρεται κάθε άλογο από τα ομόσταυλα χωριστά, αυτό ισχύει μόνο σε χώρες του εξωτερικού και μόνο για το στοίχημα του γκανιάν.\nΦυσικά επειδή οι φράσεις έχουν κάποια λογική προέλευση το να παίζει μια κοπέλλα σε δύο ταμπλό με νέους ουδεμία σχέση έχει με την έννοια των ομόσταβλων, εκτός ίσως αν έβγαινε συγχρόνως με δύο αδελφούς.\nΤην λέξη ομόσταβλος την χρησιμοποιύσαν στα καφενεία σε αθλήματα όπως η ξερή τετρλαδα ΄σε πρέφα όταν παίζανε δύο κόντρα στον τζογαδόρο ή στις κούπες όταν έπαιζαν όλοι κόντρα στον καλύτερο της βαθμολογίας.\nΟσον αφορά την τραγικότητα των φιλίππων δεν νομίζω πως παράγουν χουλιγκάνους όπως τα γήπεδα η είναι καρύδια από χειρότερες καρυδιές σε σχέση με τους πολιτικούς ή τους πανεπιστημιακούς χώρους, κομμάτι της κοινωνίας μας είναι και οι φίλιπποι\n21 Ιουνίου, 2012 στις 19:19\nΥποψιάζομαι ότι οι φίλιπποι είναι ένας κόσμος με πολύ ενδιαφέρον, που όμως στην ηλικία που βρίσκομαι δεν είναι εφικτό να τον γνωρίσω… Το ίδιο και ο Τόλκιεν, άλλωστε.\n50-58-62: Το «υποκαθιστώ» συνήθως έχει αρνητική χροιά: εννοεί ότι η αναπλήρωση είναι αντικανονική ή όχι πλήρης. Θυμηθείτε τα υποκατάστατα (ερζάτς) των κατοχικών καιρών, καφές από τριμμένο ρεβύθι κτλ.\n21 Ιουνίου, 2012 στις 19:35\n56 Μιχάλη, απ’ τα στοιχήματα στον ιππόδρομο και η έκφραση «με παίζεις παρολί», που την έμαθα απο ρεμπέτικο, για όσους παίζουν σε πολλά ταμπλό.\n21 Ιουνίου, 2012 στις 19:59\nΠάντα είχα απορία για το αίτιο της φράσης, αλλά η άποψη που καταθέτεις (συνοριακά κλπ) είναι αληθοφανής κι άκρως ενδιαφέρουσα.\n21 Ιουνίου, 2012 στις 21:04\nΕίμαι 38 χρονών και προσωπικά αν άκουγα άτομο απο τη δεκαετία του 80΄ κι έπειτα να μου λέει «και με τον αστυφύλαξ και με τον χωροφύλαξ» θα ξενέρωνα. Νομίζω λοιπόν-εμπειρικά τελείως-οτι καλά κάνουν τα λεξικά και δεν έχουν περάσει την φράση αυτή στο περιεχόμενό τους.Πρόκειται-όπως εγώ το ακούω- για παλιό φρασεολογικό στιλάκι που ξενίζει πια. Άσε που ο χωροφύλακας-όπως αναφέρει και ο Νίκος- είναι αρχαία ιστορία.\nΑς μην χρησιμοποιούμε το ρεμπέτικο ως μέσο για να κατανοήσουμε τη νέα ελληνική! Εντάξει όλους κάπου μας αγγίζει αλλά κανείς δεν έμαθε γράμματα απο αποδελτιώσεις στίχων του ρεμπέτικου! Άν ο στίχος του ρεμπέτικου ήταν γλωσσολογικά απόλυτα σωστός (γιατι γενικότερα είναι σωστός αφου τον αντιλαμβανόμαστε) τότε θα έχανε τον περιθοριακό αυθεντικό χαρακτήρα του και θα γινόταν κάτι άλλο πιθανώς λιγότερο λαικό και σίγουρα πολύ λιγότερι περιθοριακό.\nΣε ό,τι έχει να κάνει συγκεκριμένα με το δίγνωμη-δίβουλη και το διπρόσωπη νομίζω οτι είναι ολοκληροτικά λάθος να τα συγχέουμε διότι ο/η διβουλος/η αντικατοπτρίζει μία προσωπικότητα με δυσκολία ως προς το να πάρει μια συγκεκριμένη θέση. Απεναντίας ο/η διπρόσωπος/η είναι το άτομο που συνειδητά, επίτηδες και προς όφελός του επαμφοτερίζει (που λες και εσύ Νίκο).Έιναι σαφές λοιπόν οτι ο δίβουλος-δίγνωμος και ο διπρόσωπος έχουν διαφορετικό βαθμό υποκρισίας. Ας θαυμάσουμε λοιπόν την πενιά του Χατζηχρήστου και τον καημό του αφήνοντας καλύτερα στην άκρη τη γνώμη του για το τι σημαίνει δίγνωμη :).\n21 Ιουνίου, 2012 στις 21:19\nΔυο ακόμα εκφράσεις με παρόμοιο νόημα, από την νεανική αργκό:\n«και έτσι και γιουβέτσι» όταν κάποιος υποστηρίζει δυο αντίθετες, ή αντικρουόμενες απόψεις ταυτόχρονα\n«εμ σαμπού, εμ κοντίσιονερ» από το γνωστό ανέκδοτο, συνήθως ως ερώτηση πχ «πως την είδες ρε μεγάλε, εμ σαμπού εμ κοντίσιονερ;»\n21 Ιουνίου, 2012 στις 21:43\nπαρολί είναι η εκ νέου στοιχημάτιση του κερδισμένου ποσού σε επόμενο στοίχημαόπως γίνεται π.χ. αν παίξεις τρία παιχνίδια στο ποδοσφαιρικό σ΄τοίχημα. Η έκφραση παίζω παρολί αντιστοιχεί στο όλα ή τίποτε αφού αν χάσεις ένα από τα στοιχύματα τα χάνεις όλα.\n21 Ιουνίου, 2012 στις 21:55\n70: Λένε επίσης «πότε έτσι, πότε γιουβέτσι» ή «μία έτσι μία γιουβέτσι»\n21 Ιουνίου, 2012 στις 22:36\nAυτή η λεξη διαδοθηκε πάρα πολύ από τότε πού ξεκίνησε το Παμε Στοίχημα.Τήν ακουω παντου οπου γινεται αναφορά η συζήτηση για ποδοσφαιρικα κλπ στοιχήματα αλλα παρ’ολο που μου αρεσει πολυ να ασχολουμαι με αυτα ειδικα τώρα με το ιντερνετικο στοιχημα δέν ειχα κατανοησει ακριβως τι σημαινει μεχρι προσφατα.\nΤελικα ειναι κατι πολυ απλο .Πολλαπλα στοιχήματα η αγώνες αν προκειται για ποδοσφαιρο οπου οπως λές πρεπει να τα προβλεψεις σωστά ολα για να κερδισεις.Εχω πιασει παρολι με 14 αγώνες ποδοσφαιρου αλλα παιζοντας μονο 50 λεπτα και ετσι δέν κερδισα ουτε 1000 ευρω.\nΕτσι καπως αντιλαμβανομαι κι εγώ το υποκαθιστώ.Και νομίζω πως γινεται σαν λυση αναγκηςαπο καποιον που συνηθως θεωρειται πως είναι κατώτερος ιεραρχικα η υπολειπεται σε ικανότητες κλπ απο αυτον τόν οποιο υποκαθιστά.\nΚαι τά υποκαταστατα επισης εχουν κατι αρνητικο .Οπως με τον καφέ απο τριμμενο ρεβυθι που λές.Εξυπηρετει μια αναγκη οταν λειπει ο πραγματικός καφές αλλα δέν εχει τα χαρακτηριστικα του τήν γευση κλπ.\n22 Ιουνίου, 2012 στις 00:29\nΔε θέλω να είστε κακόπιστοι και προκατειλημμένοι με την καινούρια κυβέρνηση (σαν μερικούς μερικούς, ονόματα δε λέμε). Βάζει κιόλας τάξη: ξεκίνησε την πάταξη της φοροδιαφυγής. Όπως σημείωσε και ο Νεο Kid, έστειλε ραβασάκι στο Νικόλα Άσιμο να πληρώσει για τα υπερκέρδη που συσσώρευε τόσο καιρό.\n22 Ιουνίου, 2012 στις 00:42\nΚι αν δεν πληρώσει ο Άσιμος, φυσικά θα φταίει ο Σύριζα…\n22 Ιουνίου, 2012 στις 01:02\nΕντάξει είστε κακόπιστοι, οι άνθρωποι έχουν αλλάξει λέμε.\nΕιδικά τα στελέχη της ΝΔ έχουν μάθει από τα λάθη τους, χωρίς καμιά αλαζονεία ή ρεβανσισμό, με τους κατάλληλους ανθρώπους στα κατάλληλα πόστα, έτοιμοι να εκμεταλλευτούν τα κοινοτικά κονδύλια.\nΠάνω από όλα διαφάνεια, και όσο για τα προηγούμενα ή επόμενα σκάνδαλα, το μαχαίρι θα φτάσει στο κόκαλο, κλπ.\n22 Ιουνίου, 2012 στις 07:17\nΝίκο, εδώ δεν ισχύει το ποτέ δεν είναι αργά γιατί κάτι τύποι σαν τον Βαρδινογιάννη τον «καπετάνιο» και τον Ιωαννίδη, τον επανυφυπουργοποιηθέντα-έλεος διέλυσαν τον χώρο. Δεν υπάρχουν φίλιπποι σήμερα, ούτε ιδιοκτήτες αλόγων, μόνο μια δράκα κολλητών του προέδρου της Φιλίππου Ενώσεως που μονοπωλούν τον απέραντο και…έρημο νέο ιππόδρομο στο Μαρκόπουλο μέχρι το κλείσιμό του. Οι παραδοσιακοί ελληνικοί στάβλοι έχουν μεταφερθεί στο εξωτερικό ή διαλύθηκαν.\nΥπ ‘όψιν ότι στο Φάλληρο ο ιππόδρομος είχε μεγαλύτερο τζίρο από τον αντίστοιχο της Νέας Υόρκης και προσέφερε στον κρατικό κορβανά περισσότερα από το Προ-Πο.\nΟσον αφορά τους τότε ιδιοκτήτες θα αναφέρω πως το ΟΑΚΑ που κτίσθηκε επί Ν.Δ. και εγκαινιάσθηκε επί ΠαΣοΚ το 81 με τους Πανευρωπαϊκούς αγώνες, ήταν δωρεά του τέως προέδρου της Φιλίππου Ενώσεως, φιλίππου και ιπποπαραγωγού Καρπίδα (ιδιοκτήτου της εταιρίας Αρχιρόδον), πράγμα που έγινε γνωστό -κατόπιν επιθυμίας του- μετά τον θάνατόν του πριν λίγα χρόνια.\nΟ ιππόδρομος, η πιο θεαματική μορφή αθλητισμού και η όπερα, κορύφωση της δραματικής τέχνης στην Ελλάδα έχουν περιθωριοποιηθεί, μάλλον αποτέλεσμα του μορφωτικού επιπέδου της κοινωνίας μας.\n22 Ιουνίου, 2012 στις 09:49\n77: Αυτά δεν τα ήξερα.\n22 Ιουνίου, 2012 στις 10:21\n22 Ιουνίου, 2012 στις 11:11\nΤη φράση την είχα ακούσει μέσα στην οικογένεια από, τουλάχιστον, τις αρχές του ’90. Ίσως και παλιότερα.\n22 Ιουνίου, 2012 στις 13:11\nΠοτέ δεν την είχα ακούσει την παροιμία. Λέμε όμως πολύ συχνά μια παραλλαγή της γνωστής παροιμίας, «και παππάς και ζευγάς».\nΚαι αυτό με τις βάρκες φυσικά, που το έχω δοκιμάσει με κάτι παιδικές φουσκωτές και έφαγα μια τούμπα περιποιημένη 😀\n22 Ιουνίου, 2012 στις 13:19\n(Τι σκεφτόμουν και έβαλα ένα πι παραπάνω… )\n23 Ιουνίου, 2012 στις 17:09\nΝα προσθέσω και τη φράση:\n«η μεν φωνή, φωνή Ιακώβ, οι δε χείρες, χείρες Ησαύ».\n23 Ιουνίου, 2012 στις 21:03\nεπίσης το διάσημο στίχο από το τραγουδάκι:\nΤην Κική την αγαπώ, μα μ’ αρέσει κι η Κοκώ!\n4 Ιουλίου, 2012 στις 08:40\nΔεν ήξερα πού να το βάλω αυτό, και μιας και μιλάει για αστυφυλάκους, κατέληξα να το βάλω εδώ.\nΗ εικόνα του μικρού που τον «εξώνουν» ΣΥΓΚΛΟΝΙΣΤΙΚΗ. 😦\n11 Ιουλίου, 2014 στις 08:55\nΔεν με καλύπτει ακριβώς καμία ερμηνεία της φράσης από αυτές που δόθηκαν. Νομίζω ότι είναι καθαρά θέμα χωροθέτησης, δηλαδή ότι σε ένα τόπο (πριν το 1984 που έγινε η ενοποίηση) δεν μπορεί ποτέ να υπήρχε και χωροφύλακας και αστυφύλακας γιατί ήταν αυστηρώς καθορισμένα τα όρια αρμοδιότητάς τους. Η κάποια αντιπαλότητα που μπορεί να υπήρχε δεν δικαιολογεί το ασυμβίβαστο των δύο σχεδόν ταυτόσημων ειδικοτήτων που εξυπηρετούσαν το ίδιο καθεστώς, ειδικά σε περιόδους πολύ πιο έντονων αντιθέσεων όπως ο εμφύλιος 44-49 και ο εθνικός διχασμός των Βενιζελικών και Βασιλικών. Το μόνο ασυμβίβαστο για να αποδίδει την έννοια που χρησιμοποιείται από τους δημοσιογράφους και τους πολιτικούς τελευταία είναι η χωροθέτηση. Και η ερμηνεία δεν είναι ότι ή είσαι με το μέρος του χωροφύλακα ή με το μέρος του αστυφύλακα αλλά ότι ή αστυφύλακα θα έχεις ή χωροφύλακα, ποτέ και τα δύο. Η άποψη ότι τα έχεις καλά και με τους δύο γιατί πηγαίνεις και στις πόλεις και στην επαρχεία είναι ενδιαφέρουσα αλλά δίνει άλλο νόημα στη φράση.


Κορονοϊός: Τους 284.000 αγγίζουν οι θάνατοι παγκοσμίως, πάνω από 4,148 εκατ. κρούσματα - Pieria News\nΑρχική Κόσμος Κορονοϊός: Τους 284.000 αγγίζουν οι θάνατοι παγκοσμίως, πάνω από 4,148 εκατ. κρούσματα\nΚορονοϊός: Τους 284.000 αγγίζουν οι θάνατοι παγκοσμίως, πάνω από 4,148 εκατ. κρούσματα\n12/05/2020, 6:00 πμ\nΗ πανδημία του νέου κορονοϊού έχει στοιχίσει τη ζωή σε τουλάχιστον 283.978 ανθρώπους σε όλον τον κόσμο από τον περασμένο Δεκέμβριο, όταν πρωτοεμφανίστηκε ο κορονοϊός SARS-CoV-2 στην Κίνα, σύμφωνα με τον απολογισμό που συντάσσει το Γαλλικό Πρακτορείο βασιζόμενο σε επίσημες πηγές.\nΜέχρι τις 22.00 χθές βράδυ (ώρα Ελλάδας) είχαν καταγραφεί περισσότερα από 4.148.350 επιβεβαιωμένα κρούσματα σε 195 χώρες και εδάφη. Ο αριθμός αυτός των διαγνωσμένων μολύνσεων, ωστόσο, αντανακλά μόνο ένα κλάσμα του πραγματικού αριθμού λοιμώξεων, με μεγάλο αριθμό χωρών να εξετάζουν μόνο τα κρούσματα που απαιτούν νοσοκομειακή περίθαλψη. Τουλάχιστον 1.396.200 από αυτούς τους ασθενείς έχουν πλέον αναρρώσει.


Σειρά The Oath of Love (2021) online με ελληνικους υποτιτλους Σειρές Greek subtitles\nΠροστέθηκε: 2022-03-28 06:34\nσειρά The Oath of Love (2021) online Greek subtitles\nχωρίς καμιά υποχρέωση εγγραφής. Εδώ θα βρείτε ολόκληρητη σειρά The Oath of Love (2021) με υπότιτλους σε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις σειρές με υπότιτλους δωρεάν με καλή εικόνα και ήχο. Σε περίπτωση που η σειρά σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της σειράς The Oath of Love (2021) με ελληνικούς υπότιτλους, τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την σειρά που επιθυμείτε πληκτρολογώντας το όνομα στην αναζήτηση, για παράδειγμα The Oath of Love (2021) greek sub. Σε περίπτωση μη ευρέσεως της σειράς που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε σειρά και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την σειρά The Oath of Love (2021) tenies online τώρα! Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας! tenies-online.club\n8.3 575 IMDB\n10 814 Προβολές\nΣειρά The Oath of Love (2021) online με ελληνικους υποτιτλους\nΗ ζωή της Lin Zhi Xiao, φτάνει στον πάτο καθώς πρόκειται να αποφοιτήσει από το πανεπιστήμιο. Ο πατέρας της αρρωσταίνει και πρέπει να νοσηλευτεί, εκείνη καταλήγει να εγκαταλείψει μια ευκαιρία για δουλειά που την περιμένει, και χωρίζει με τον φίλο της. Όλες οι ελπίδες και τα όνειρά της για το μέλλον διαψεύδονται. Αυτή τη στιγμή, o Gu Wei, ο θεράπων ιατρός του πατέρα της, μπαίνει στη ζωή της Lin Zhi Xiao. Δύο άνθρωποι που έχουν πληγωθεί στο παρελθόν γνωρίζονται σταδιακά και ερωτεύονται. Περνούν αμφιβολίες, βιώνουν παρεξηγήσεις και δύσκολες στιγμές, αλλά στη διαδικασία του να ερωτευτούν, συνειδητοποιούν ότι είναι φτιαγμένοι ο ένας για τον άλλον...\nΠρώτη προβολή: 15 March 2022\nΕίδος Σειράς: Drama, History, Music, Romance\nΣκηνοθέτης: Lu Ying\nΗθοποιοί: Zi Yang, Zhan Xiao, Di Zi Lu, Yujie Ma\nΠατώντας το κουμπί Subscribe θα λάβετε ειδοποίηση όταν ανανεωθεί η Ταινία/Σειρά που έχετε εγγραφεί. The Oath of Love (2021)\nταινιa The Oath of Love (2021) online με ελληνικους υποτιτλους greek subs\n1 cobreti 16\nαντικαταστάθηκαν όλα τα αρχεία...\nΑγαπητοί επισκέπτες προσθέστε σχόλια σχετικά με την ταινία The Oath of Love (2021)